
Sfântul prooroc Avacum 
(2 decembrie) 





Sfântul prooroc Avacum, al optulea din cei doisprezece profeți mici, era din 
neamul lui Simeon, şi a profețit în jurul anului 650 î.Hr. Amvakoim (din care 
derivă românescul Avacum) este transcrierea grecească a ebraicului Chabacuc 
(Habacuc), care ar însemna „îmbrăţişare“, dar putea fi şi numele unei flori 
domestice. El a proorocit şi despre distrugerea Templului din Ierusalim, robia 
babiloniană despre întoarcerea poporului din Babilon, ca şi despre naşterea 
Domnului Hristos şi încetarea Legii celei vechi. A răposat cu doi ani înainte de 
întoarcerea poporului din robie şi a fost îngropat în satul său. 

În această lună (decembrie), ziua a doua - Sfântul prooroc Avvacum (Minei) 





La Vecernie 


Aliluia. La Doamne, strigat-am..., se pun stihirile pe 6:3 din Octoih şi 3 ale sfân- 
tului, glasul al 4-lea: 


Podobie: Ca pe un viteaz... 


Avvacum cel minunat, primind raza Duhului, s-a făcut cu totul dumnezeiesc. Şi 
văzând păgânătatea judecătorilor, şi judecata cea fără dreptate, se necăjea, arătân- 
du-şi dreptatea gândului către Hristos şi Stăpânul; şi cu cuget fierbinte şi de Dum- 
nezeu iubitor se aprindea ca un râvnitor. 


Stând la dumnezeiasca strajă cinstitul Avvacum, a auzit taina cea nespusă a venirii 
Tale către noi, Hristoase, şi arătat prooroceşte propovăduirea Ta, mai-nainte vă- 
zând pe înţelepţii apostoli, ca pe nişte cai, tulburând marea limbilor celor de multe 
neamuri. 


Bucurându-te, întru Domnul Dumnezeu, Mântuitorul tău te veseleşti mărite grăi- 
torule de Dumnezeu, şi primind raza strălucirii celei de acolo, te-ai luminat cu 
gândul de lumina cea de Dumnezeu dată; ci cu rugăciunile tale, izbăveşte din 
supărări şi din primejdii, pe cei ce săvârşesc cu credinţă prea sfințită pomenirea ta. 

Slavă..., Şi acum..., a Născătoarei 

Ceea ce ai încăput în pântecele tău pe Dumnezeu cel neîncăput, care S-a făcut Om 
pentru iubirea de oameni, şi a luat din tine frământătura noastră, şi arătat o a în- 
dumnezeit nu mă trece pe mine acum, Preacurată, fiind scârbit; ci milostiveşte-te 
degrabă, şi mă mântuieşte de toată mânia şi răutatea viclenilor. 

A Crucii, a Născătoarei 

Dacă Te-a văzut Fecioara şi Maica Ta, Doamne spânzurat pe Cruce, se mira şi cu 
tânguire zicea Ţie: O, ce minune de răbdarea cea nemărginită, Ziditorul meu! Cum 
de bunăvoie ca un osândit cu judecată nedreaptă Te osândeşti la moarte, de poporul 
cel vrednic de osândă, şi suferi patimi înfricoşate? 


Stihoavna din Octoih. 


Tropar, glasul al 2-lea: Prăznuind pomenirea proorocului Tău Avvacum, Doamne, 
printr-însul Te rugăm, mântuieşte sufletele noastre. 


Slavă..., Şi acum..., a Născătoarei 
La Utrenie 
Canoanele amândouă din Octoih; şi al proorocului pe 4. 
Canonul proorocului 
facere a lui Teofan 
Cântarea 1-a, glasul al 4-lea 


Irmos: Cânta-voi ţie Doamne Dumnezeul meu, că ai scos pe popor din robia Egip- 
tului, şi ai acoperit pe Faraon, cu căruțele lui şi puterea lui. 


Inţelepţeşte-mă Doamne Dumnezeul meu, să laud pe dumnezeiescul Tău prooroc, 
Avvacum, şi cu darul Tău luminează inima mea, Bunule. 


Până când, zice proorocul, voi striga către 'Tine, Doamne, şi nu mă vei auzi? ŞI 
pentru ce mi-ai arătat păgânătatea judecătorilor ? 

Slavă... 


Izbăveşte de primejdii proorocule şi de nevoi cumplite cu rugăciunile tale, pe cei 
ce cu umilință săvârşesc cinstită pomenirea ta. 


Și acum..., a Născătoarei 


Dumnezeu Cel Sfânt s-a arătat, când s-a apropiat vremea, făcându-Se Om din tine 
Născătoare de Dumnezeu, ca să mântuiască pe om. 


Cântarea a 3-a 

Irmos: Arcul celor puternici... 

Inălţându-ne către vederea de Dumnezeu şi luminându-te cu darea de lumină de la 
Dânsul, ai văzut mai-nainte însemnarea celor viitoare, arătătorule de cele dumne- 


zeieşti. 


Spre toată bunătatea te-ai nevoit, şi toată răutatea din cuget ai urât, şi cu dreptate ai 
urât pe cei ce făceau fărădelege, prea fericite. 


Slavă... 


Ție ca unui curat ţi s-a încredinţat graiurile Duhului Sfânt, proorocind mai dinainte 
arătat plinirile celor ce erau să fie, vrednicule de minune. 


Și acum..., a Născătoarei 


Munte umbrit cu bunătăţile te-ai arătat, Preacurată, dintru care în chip de rob a 
venit Stăpânul, ca să izbăvească pe oameni de robie. 


Irmosul: Arcul celor puternici a slăbit, şi cei neputincioşi s-au încins cu putere; 
pentru aceasta s-a întărit întru Domnul inima mea. 


Sedealna, glasul al 4-lea: 


Podobie: Cel ce Te-ai înălțat pe Cruce de bunăvoie, poporului Tău celui nou, 
numit cu numele “Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe binecredincioşii creştini, dăruindu-le lor biruinţă asupra celui po- 
trivnic, având ajutorul Tău armă de pace, nebiruită biruinţă. 

Stătut-ai la dumnezeiasca strajă, fericite, şi ai cunoscut venirea lui Dumnezeu, cu 
ochi prooroceşti de Dumnezeu insuflate Avvacume, drept aceea ai şi strigat cu 
frică: Auzit-am, Doamne, înfricoşată venirea Ta, şi Te laud pe Tine, că ai voit să 
porți trup pământesc din Fecioară. 


Slavă..., Şi acum..., a Născătoarei 

Ceea ce eşti scăparea celor ce sunt în nevoi, împăcarea cu Dumnezeu a celor ce 
greşesc, Preasfântă Stăpână, păzeşte-ne pe noi de toată primejdia şi de răutatea 
oamenilor, de iadul cel înfricoşat şi de patimile necinstei, pe cei ce cu credinţă te 
chemăm pe tine pururea, Fecioară cu totul lăudată. 

A Crucii, a Născătoarei 

Văzându-Te pe Cruce Hristoase al meu, ceea ce fără ispită de bărbat Te-a născut, 
sfărâmându-se la cele dinlăuntru, ca o Maică striga: Vai mie prea iubite! Nu pot 
suferi patima Ta; mă aprind la cele dinlăuntru, şi sabie cumplită a rănit inima mea; 
însă laud milostivirea Ta, Doamne. 


Cântarea a 4-a 


Irmos: Auzit-am Dumnezeule auzul Tău şi m-am temut, înţeles-am lucrurile Tale, 
şi m-am spăimântat Doamne: că de lauda Ta este plin pământul. 


Cu chip de lumină prin bunătate te-ai arătat, de Dumnezeu insuflate, şi ai vestit 
Lumina cea neînserată, căreia cu credinţă strigăm acum: Slavă puterii Tale, Doa- 


Mnc. 


Darul Duhului cel luminător, cu îndestulare sălăşluindu-Se întru tine, înțelepte, te-a 
săvârşit prooroc; ca să vesteşti tuturor pe Mântuitorul. 


Slavă... 


Auzind auzul Atotţiitorului, cu cucerire te-ai înfricoşat, minunate, şi pricepând lu- 
crurile Lui, te-ai cuprins de spaimă. 


Și acum..., a Născătoarei 


Sicriul mărturiei te însemnează pe tine, Preacurată, care ai primit Pâinea vieţii celei 
adevărate, pe Cuvântul, Cel împreună veşnic cu Tatăl. 

Cântarea a 5-a 
Irmos: Răsare-mi mie Doamne, lumina poruncilor Tale, că la Tine mânecă duhul 
meu, şi Te laudă pe Tine; că Tu eşti Dumnezeul nostru, şi la Tine scap, Împăratul 


păcii. 


Acum vede cinstita Biserică, Soarele ridicat pe Cruce, precum ai proorocit mai- 
nainte Avvacume prea sfințite. 


Înălţându-ţi gândul la paza ta, prea fericite, ai stătut şi ai socotit venirea Domnului. 
Slavă... 


Cu glas mare strigai, înțelepte: Mă voi bucura şi mă voi veseli de Dumnezeu Mân- 
tuitorul; Avvacume prea fericite. 


Și acum..., a Născătoarei 


Fiind îngreuiat de lanţurile greşelilor celor multe, către tine alerg, Stăpână Născă- 
toare de Dumnezeu; mântuieşte-mă, ceea ce eşti lauda credincioşilor. 


Cântarea a 6-a 
Irmos: Strigat-a mai-nainte... 


De la amiază-zi a venit Dumnezeu întrupându-Se, precum mai-nainte ai grăit, fund 
cu strălucire luminat de la Dânsul, Avvacume de trei ori fericite. 


Luminează Dumnezeule sufletele celor ce Te laudă pe Tine, cu rugăciunile cin- 
stitului şi de Dumnezeu înţelepțitului Avvacum, Cela ce cu dumnezeiasca insu- 
flare i-ai luminat cugetul. 

Slavă... 

Graiul tău şi puterea cuvintelor celor dumnezeieşti, de Dumnezeu grăitorule, au 
străbătut marginile pământului, proorocindu-ne nouă mai-nainte venirea cea dum- 


nezeiască a Cuvântului. 


Și acum..., a Născătoarei 

Pe Fiul, care este de o Fiinţă cu Tatăl, şi fără început cu Cel ce L-a născut, arătat şi 
mai pe urmă făcându-Se trup, L-ai născut Fecioară. 


Irmos: Strigat-a mai-nainte închipuind îngroparea Ta cea de trei zile, proorocul 
Iona în chit rugându-se: Din stricăciune izbăveşte-mă, lisuse, Impărate al puterilor. 


Condac, glasul al 4-lea: 


Podobie: Degrab ne întâmpină pe noi mai înainte până ce nu ne robim când vrăj- 
maşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


Avvacume de Dumnezeu grăitorule, cela ce ca pe nişte cai ai văzut pe Sfinţii 
ucenici, tulburând cu adevărat marea cunoştinţei, şi cu dogmele dreptei credințe 
înecând înşelăciunea. Pentru aceasta ca pe un prooroc adevărat te lăudăm, cerând a 
te ruga Domnului să ne miluiască pe noi. 


Alt Condac, glasul al 8-lea: 


Podobie: Apărătoarei Doamne, pentru biruinţă, mulţumiri, izbăvindu-ne din nevoi 
aducem ţie, Născătoare de Dumnezeu, noi robii tăi. Ci ca ceea ce ai stăpânire ne- 
biruită, slobozeşte-ne din toate nevoile, ca să strigăm ție: Bucură-te, mireasă puru- 
rea Fecioară! 


Vestind lumii cea de la miazăzi venirea lui Dumnezeu din Fecioară, Avvacume de 
Dumnezeu grăitorule, şi auzirea de la starea străjii celei dumnezeiești, de la îngerul 
cel purtător de lumină, ai vestit lumii Învierea lui Hristos. Pentru aceasta cu veselie 
strigăm ţie: Bucură-te, frumuseţea cea luminată a proorocilor. 


Sinaxar 
Intru această lună, în ziua a doua, pomenirea Sfântului prooroc Awacum. 
Stih: Dumnezeu pune după moarte ale tale picioare, 
Avvacume cum ai zis spre săvârşire. 


In a doua zi Avvacum s-a suit. 
La cetatea lui Dumnezeu, şi s-a odihnit. 

Acesta era din neamul patriarhului Simeon, fiu lui Safat, fiind mai-nainte de 
Hristos cu şase sute de ani. Şi a văzut vedenie pentru prada, pentru luarea şi dărâ- 
marea Bisericii şi a lerusalimului, şi a plâns foarte. Şi când a venit Nabucodonosor 
la Ierusalim, el a fugit la Ostrachin, şi a fost străin în ţara lui Ismail. 


lar după ce s-au întors haldeii la Babilon, luând cu sine pe robii israeliteni ce i-au 
aflat în Ierusalim şi în Egipt, atunci proorocul acesta, s-a întors în pământul său; şi 
slujind odată secerătorilor țarinei sale, a luat bucatele şi a zis către ai săi: lată voi să 
merg la loc departe, şi peste puţin mă voi întoarce. lar de voi întârzia, voi să duceţi 
prânz secerătorilor. Şi acestea zicând, s-a răpit de îngerul Domnului şi s-a dus la 
Babilon, şi a dat bucatele proorocului Daniil, care se afla închis în groapa leilor; 
după acestea iarăşi răpindu-se de același înger, a ajuns în ludea şi a adus bucatele 
secerătorilor, fără să spună cuiva despre minunea ce se făcuse cu el. 


Acesta mai-nainte a priceput, că peste puţină vreme va să se întoarcă poporul robit 
de la Babilon, şi mai-nainte cu doi ani de întoarcerea lor a murit, şi s-a îngropat la 
țarina lui. 


Acesta a dat semn în ludeea, adică când vor vedea oamenii lumină în Biserică, 
atunci vor vedea slava lui Dumnezeu, şi a prezis şi pentru sfârşitul Bisericii, că 
aceasta va să se facă de către un neam de la apus. Şi catapeteasma Sfintei Sfintelor 
se va spinteca în mici bucăţi, şi se va lua acoperişul acelor doi stâlpi, şi nimenea nu 
va şti unde sunt. Acestea se vor duce de îngeri la pustiul Sinai unde s-a încheiat din 
început cortul mărturiei, şi într-însele se va cunoaşte la sfârşit Domnul, şi va lu- 
mina pe cei ce din început se goneau de vicleanul şarpe diavolul. 


Tot în această zi, pomenirea prea cuvioşilor părinţilor noştri postnici: loan, 
Iraclimon, Andrei, şi Teofil. 


Stih: Pătrimea bărbaţilor la loc vesel a venit. 
De la loc plin de scârbe şi s-a odihnit. 


Aceşti sfinţi erau din cetatea ce se numeşte Oxirinh, care se află în Egipt aproape 
de râul Nilului, născuţi din părinţi creştini, şi fiindcă se îndeletniceau întru citirea 
dumnezeieştilor Scripturi, pentru aceasta au venit întru umilinţă şi lăsând lumea, s- 
au dus în pustiul cel mai adânc, povăţuiți fiind la aceasta de Dumnezeu. Deci 
aflând acolo un sfânt om foarte bătrân, au rămas lângă el un an întreg. Carele 
bătrân murind, au rămas ei acolo şaizeci de ani, necăjindu-se pururea cu postirea şi 
cu aspra vieţuire. 

Căci hrana lor era numai poame; şi băutura lor numai apă, şi aceea încă numai de 
două ori pe săptămână. Deci în toate celelalte zile ale săptămânii, se despărţeau 
între ei, şi umbla fiecare prin feluri de munţi şi de peşteri, şi îndeosebi se rugau lui 
Dumnezeu; iar Sâmbăta și Duminica se întâlneau, şi aducând lui Dumnezeu cu- 
viincioasa mulțumire, se împărtășeau cu dumnezeieştile taine de la Sfântul înger. 
Acestea le-a povestit marele sihastru Pafnutie, care cu însuşi ochii săi, a văzut pe 
mai sus pomeniţii pustnici, şi a scris viaţa lor. 


Tot în această zi, pomenirea Sfintei mucenițe Miropi. 


Stih: Mir Miropi, Stăpânului te-ai adus, 
Carele te-a mirosit pe tine cu al său miros. 


Această Sfântă Miropi s-a născut în oraşul Efesului. Murind tatăl său a fost cres- 
cută de maica sa. ŞI fiind renăscută prin apa Sfântului Botez, petrecea tânăra, lângă 
mormântul Sfintei Ermionei, care era una din cele patru fiice ale Sfântului apostol 
Filip, primind ea din mormântul sfintei, mir şi tuturor pe acesta cu îmbelşugare 
dându-l. Pentru care de acolo a câştigat ea şi numele acesta Miropi. 


Deci împărăţind pe acea vreme împăratul Deciu, şi pornind goană asupra creş- 
tinilor, atunci maica ei luând pe Miropi, s-a dus la insula Hiului; căci avea acolo 
părintească moştenire şi averi, ca ceea ce era de acolo de loc; pentru care au şi 
rămas amândouă în casa lor, îndeosebi rugându-se lui Dumnezeu. 


Și venind oarecând acolo, un boier împărătesc, cu numele Numerie, prin acesta, a 
fost prins ca creştin fericitul Isidor, ce era din ceata ostăşească, de sub stăpânirea 
pomenitului boier; care Isidor era om bătrân cu vârsta şi cucernic, şi minunat, deci 
pe acesta cerca acel boier, ca să-l despartă de credinţa lui Hristos, şi fiindcă 
nevoitorul lui Hristos, nu se înduplecă, mai întâi l-a muncit cu feluri de munci, apoi 
i-a tăiat sfântul lui cap, şi cinstitele lui moaşte le-a aruncat într-o râpă ca să le 
mănânce fiarele şi păsările cerului; a pus încă şi păzitori lângă moaşte, ca să nu le 
fure creştinii. 


Atuncea Sfânta Miropi, rănindu-se la suflet de dumnezeiasca râvnă, s-a dus noa- 
ptea împreună cu slugile sale, şi a luat moaştele sfântului, şi ungându-le cu mir le-a 
îngropat cu cinste la un loc însemnat. 


Deci aflând boierul că s-a furat moaştele, a legat pe păzitori cu lanţuri de fier, şi a 
poruncit ca să umble prin tot oraşul şi să cerceteze pentru sfintele moaşte, zicându- 

le şi aceasta: Că de nu vor afla moaştele cele furate până la vremea de ei hotărâtă, 
are să-i pedepsească cu tăierea capetelor. 


Atunci Sfânta Miropi, văzând în toate zilele pe sărmanii ostaşi rău pătimind, atâta 
de greutatea lanțurilor ce purtau, cât şi de moartea ce zăcea asupra lor, o a durut 
sufletul, şi îndată s-a dus la ostaşi, şi le-a zis: O, prietenilor! Moaştele ce le-aţi 
pierdut, eu le-am luat, când dormeaţi voi. Îndată o au apucat pe ea ostaşii, şi o au 
dus de faţă la boierul, zicând: Aceasta, domnul nostru, este aceea ce a furat pe bă- 
trânul acela. 


Iar boierul zise către sfânta: Adevărate sunt arătările acestora pentru tine? 
Răspunse sfânta: Aşa, sunt adevărate. 
Și cum ai îndrăznit, zise boierul, să faci aceasta, femeie blestemată? 


Muceniţa răspunse: Pentru că am defăimat şi am socotit lucru greţos, ticăloşia ta şi 
depărtarea de Dumnezeu. Aceste cuvinte nu puţin au pornit spre mânie pe trufaşul 
şi mândrul acela boier. Deci îndată a poruncit, fără milostivire să bată pe sfânta cu 
toiege. ŞI aceasta făcând ostaşii, o au luat cu puţin suflet şi o au închis în temniţă. 


lar pe la miezul nopţii prin rugăciunea sfintei a strălucit lumină mare împrejurul 
temniţei. Şi a venit ceata de îngeri, care cântau Treit sfinţita cântare; şi între ei sta 
şi Sfântul Isidor, care căutând la Sfânta Miropi, i-a zis: Pace ție! Căci a ajuns rugă- 
ciunea ta la Dumnezeu, şi iată acum vii împreună cu noi, ca să iei cununa cea gătită 
ție. Şi îndată împreună cu cuvântul acesta, şi-a dat sfânta sufletul la Dumnezeu. Şi 
s-a umplut toată închisoarea de un miros negrăit;, încât şi însuşi păzitorii s-au 
înspăimântat şi s-au uimit oarecum. 


Acestea ne-a povestit nouă un ostaş care priveghea întru paza sfintei, şi care cu 
ochii săi a văzut, şi cu urechile sale a auzit toate. Şi care venind la credinţa lui 
Hristos, şi botezându-se, şi mărturisind pe Hristos, a luat şi acesta cununa muce- 
niciel. 


lar moaştele Sfintei Miropi luându-le creştinii cu voia boierului, le-au aşezat la loc 
însemnat. 


Tot în această zi, cel întru Sfinţi părintele nostru Solomon, arhiepiscopul 
Efesului, cu pace s-a săvârşit. 

Stih: Moare Solomon, nu fiul lui David 
Solomon arhipăstorul păstorilor fund. 


Tot în această zi, Sfântul Aviv cel tânăr, prin foc s-a săvârşit, 


Stih: Către foc Aviv nu pot avea durere zicând. 
Impreună cu mine pe Stăpânul focului având. 


Tot în această zi, pomenirea cuviosului pârintelui nostru Chiril Fileotul care a 
pustnicit în anii o mie şaizeci. 


Stih: Îndoita materie prea fericite covârşind, 
Acum la nematerialnica Treime de faţă eşti stând. 


Cu ale lor sfinte rugăciuni, Doamne miluieşte-ne, şi ne mântuieşte pe noi. Amin. 
Cântarea a 7-a 

Irmos: In cuptorul persienesc tinerii lui Avraam, cu pofta bunei credinţe, mai 
vârtos decât cu văpaia focului fiind aprinşi, au strigat: Binecuvântat eşti în Biserica 


slavei 'Tale, Doamne. 


Fiind învăţat, înțelepte, cunoştinţa cea mai presus de cuvânt, şi proorocind Lumina 
cea prea luminată, strigi acum: Dumnezeul părinţilor noştri, bine eşti cuvântat. 


Slavă... 

Impărtăşirea razei celei cu trei Lumini, şi a slavei celei negrăite, ţi-a dăruit ție 
Dumnezeu; pe care L-ai prea mărit, grăind: Dumnezeul părinţilor noştri, bine eşti 
cuvântat. 


Și acum..., a Născătoarei 


Intru neamurile neamurilor te-ai arătat Maică Fecioară, binecuvântată, născând mai 
presus de cuget pe Cuvântul întrupat; pentru aceasta te lăudăm curată. 


Cântarea a 8-a 


Irrmos: "Toate lucrurile lui Dumnezeu... 

Fiind strălucit cu lumina cea întreit luminătoare, te-ai învrednicit, prea fericite, de 
vedenii dumnezeieşti şi mai presus de fire, strigând: Lăudaţi şi prea înălţaţi pe 
Dumnezeu întru toţi vecii. 


Bând din izvorul cel dulce şi plin de ştiinţele cele fără materie, şi împărtăşindu-te 
de slavă şi cinste proorocească, bucurându-te, cânți pe Hristos în veci. 


Binecuvântăm pe Tatăl, pe Fiul şi pe Sfântul Duh, Domnul. 


O, ce frumuseţe dumnezeiască, şi cinstită a proorocului Avvacum! Că acesta dăn- 
țuind cu puterile îngereşti, bucurându-se laudă pe Dumnezeu în veci. 


Și acum..., a Născătoarei 

Maică te-ai arătat cu adevărat, Celui ce a răsărit din Tatăl mai-nainte de veci; că 
numai tu te-ai arătat mai încuviinţată decât toţi. Pentru aceasta te lăudăm curată în 
veci. 


Irmosul: 


Să lăudăm, să binecuvântăm şi să ne închinăm Domnului cântându-l şi prea înăl- 
țându-L pe Dânsul întru toţi vecii. 


Toate lucrurile lui Dumnezeu şi toată zidirea, binecuvântați pe Domnul; cei cu- 
VIOşI, şi popoarele cele smerite cu inima, lăudaţi şi-L prea înălţaţi întru toți vecii. 


Cântarea a 9-a 

Irmos: Naşterea ta nestricată... 

Străluceşte pomenirea ta, proorocule, reflectând raza cea luminoasă a grăirii tale de 
Dumnezeu, şi a învăţăturii tale celei de taină, şi a strălucirii, celor ce te cinstesc 


Avvacume prea fericite. 


Propovăduind pe Domnul slavei, şi spunând mai-nainte venirea Lui din Sfânta 
Fecioară, şi văzându-o chiar săvârşită şi arătată, bucură-te Avvacume prea fericite. 


Slavă... 

Veselescu-se toţi proorocii, de ziua ta cea veselitoare, de Dumnezeu înţelepţite, 
împărtăşindu-se bucuriei tale, şi dumnezeieştii slave; cu care dimpreună rugându- 
te, mântuieşte pe cei ce te laudă pe tine. 


Și acum..., a Născătoarei 

Cu picăturile îndurărilor tale curată, spală, mă rog, întinăciunea sufletului meu, şi 
fă să izvorască neîncetat din mine izvoare de lacrimi Fecioară, oprind izvoarele 
patimilor mele. 

Irmosul: Naşterea ta nestricată s-a arătat, Dumnezeu din coapsele tale a ieşit; că S- 
a arătat purtător de trup pe pământ, şi cu oamenii a petrecut. Pentru aceasta pe tine 


de Dumnezeu Născătoare, toţi te mărim. 


Şi cealaltă slujbă a Utreniei după rânduială şi Otpustul. 

Canon de rugăciune către Sfântul proroc Avacum 





Troparul Sfântului proroc Avacum, glasul al 2-lea: A prorocului Tău, Doamne, 
Avacum pomenire prăznuind, printr-însul Te rugăm, mântuieşte sufletele noastre. 


Cântarea 1, glasul al 4-lea 


Irmos: Cânta-voi ţie Doamne Dumnezeul meu, că ai scos pe popor din robia Egip- 
tului, şi ai acoperit pe Faraon, cu căruțele lui şi puterea lui. 


Stih: Sfinte prorocule Avacum, roagă-te lui Dumnezeu pentru noi. 


Inţelepţeşte-mă, Doamne, Dumnezeul meu, ca să laud pe dumnezeiescul Tău pro- 
roc Avacum şi luminează, Bunule, inima mea cu harul Tău. 


Stih: Sfinte prorocule Avacum, roagă-te lui Dumnezeu pentru noi. 


Până când, Doamne, zice prorocul, voi striga către Tine şi nu mă vei auzi? ŞI pen- 
tru ce mi-ai arătat nelegiuirea judecătorilor? 


Slavă Tatălui şi Fiului şi Sfântului Duh. 

Izbăveşte, prorocule, de primejdii şi de nevoi cumplite, cu rugăciunile tale, pe cei 
ce cu evlavie săvârşesc cinstită pomenirea ta. 


Şi acum şi pururea şi în vecii vecilor. Amin (a Născătoarei). 


Dumnezeu cel Preasfânt S-a arătat, la plinirea vremii, făcându-Se Om din tine, 
Născătoare de Dumnezeu, ca să mântuiască pe om. 


Cântarea a 3-a 
Irmos: Arcul celor puternici... 
Stih: Sfinte prorocule Avacum, roagă-te lui Dumnezeu pentru noi. 


Înălţându-te cu gândul la Dumnezeu şi luminându-te cu Luminile date de Dânsul, 
ai văzut de mai înainte înfăţişarea celor viitoare, grăitorule de Dumnezeu. 


Stih: Sfinte prorocule Avacum, roagă-te lui Dumnezeu pentru noi. 


Către toată fapta bună te-ai nevoit şi toată răutatea din cuget ai urât şi cu dreptate ai 
defăimat pe cel fărădelege, prea fericite. 


Slavă Tatălui şi Fiului şi Sfântului Duh. 


Ca cel ce ai fost curat ţi s-au încredinţat graiurile Duhului Sfânt şi ai arătat de mai 
înainte, în chip limpede, împlinirile celor ce aveau să fie, vrednicule de laudă. 


Şi acum şi pururea şi în vecii vecilor. Amin (a Născătoarei). 


Munte umbrit de bunătăţi te-ai arătat, Preacurată, din care a venit în chip de rob 
Stăpânul, ca să izbăvească pe oameni din robie. 


Irmosul: Arcul celor puternici a slăbit, şi cei neputincioşi s-au încins cu putere; 
pentru aceasta s-a întărit întru Domnul inima mea. 


Cântarea a 4-a 


Irmos: Vestind mai înainte venirea Ta pe pământ, Hristoase Dumnezeule, prorocul 
a strigat cu bucurie: Slavă puterii Tale, Doamne. 

Stih: Sfinte prorocule Avacum, roagă-te lui Dumnezeu pentru noi. 

Intocmai ca lumina te-ai arătat prin fapta bună, de Dumnezeu insuflate şi ai vestit 
Lumina cea neînserată, căreia acum cu credinţă strigăm: Slavă puterii Tale, Doa- 
mne. 


Stih: Sfinte prorocule Avacum, roagă-te lui Dumnezeu pentru noi. 


Harul Duhului, cel a toate luminător, sălăşluindu-se întru tine cu îndestulare, înţe- 
lepte, te-a arătat proroc, ca să vesteşti tuturor pe Mântuitorul. 


Slavă Tatălui şi Fiului şi Sfântului Duh. 


Luând aminte la glasul Atotţiitorului, cu evlavie te-ai înfricoşat, o, minunate! Dar 
pricepând lucrurile Lui, ai fost cuprins de uimire. 


Şi acum şi pururea şi în vecii vecilor. Amin (a Născătoarei). 


Chivotul mărturiei pe tine te închipuie, Preacurată, care ai primit pe Cuvântul Cel 
împreună Veşnic cu Tatăl, Pâinea vieţii celei adevărate. 


Cântarea a 5-a 

Irmos: La Tine, Cel ce îmi răsări lumina poruncilor Tale, Doamne, aleargă duhul 
meu şi pe Tine Te laudă. Că Tu eşti Dumnezeul nostru şi la Tine este scăparea 
mea, Impărate al păcii. 


Stih: Sfinte prorocule Avacum, roagă-te lui Dumnezeu pentru noi. 


Acum cinstita Biserică priveşte la Soarele cel Ridicat pe Cruce, precum ai prorocit 
mai înainte, prea sfinţite Avacum. 


Stih: Sfinte prorocule Avacum, roagă-te lui Dumnezeu pentru noi. 


De la straja ta înălțându-ţi gândul, ai stat, prea fericite şi ai cercetat venirea Dom- 
nului. 


Slavă Tatălui şi Fiului şi Sfântului Duh. 


Ar Dr De De De de Dr Dr Dr De De De De Dr Dr De de De Je de dr dr A A 


Xp PP XP 3 3 E e e 30 IE 3 2 2 2 27 E 30 e 37 IE 2 E E XX 


De De de e Ar De De De De dr De Dr Dr de De De De De Dr Dr De de de dr dr d 


Xp PP XP 3 IE E 2 E 30 E 3 2 2 2 27 E 30 E IE IE 2 E DP E XX 


Cu glas mare ai strigat, înțelepte Avacum, prea fericite: mă voi bucura şi mă voi 
veseli de Dumnezeu Mântuitorul. 


Şi acum şi pururea şi în vecii vecilor. Amin (a Născătoarei). 


Îngreunat fiind de lanţurile greşelilor mele cele multe, către tine alerg, Stăpână, 
Născătoare de Dumnezeu: izbăveşte-mă, ceea ce eşti lauda credincioşilor. 


Cântarea a 5-a 

Irmos: Prorocul Ilona... 

Stih: Sfinte prorocule Avacum, roagă-te lui Dumnezeu pentru noi. 

Din 'Teman a venit Dumnezeu, Intrupându-Se, precum mai înainte ai grăit, fund 
luminat cu strălucire de Dânsul, prea fericite Avacum şi lumea a făcut-o să strălu- 
cească de Lumină. 

Stih: Sfinte prorocule Avacum, roagă-te lui Dumnezeu pentru noi. 

Luminează, Dumnezeule, sufletele celor ce Te laudă pe Tine, cu rugăciunile cin- 
stitului şi de Dumnezeu înţelepţitului Avacum, căruia cu dumnezeiască insuflare 1- 
ai luminat cugetul. 

Slavă Tatălui şi Fiului şi Sfântului Duh. 

Graiul tău şi puterea dumnezeieştilor tale cuvinte, de Dumnezeu grăitorule, au stră- 
bătut toate marginile pământului, arătându-ne mai înainte dumnezeiasca venire a 
Cuvântului. 


Şi acum şi pururea şi în vecii vecilor. Amin (a Născătoarei). 


Pe Fiul, care este de o fiinţă cu Tatăl şi este înţeles, cu adevărat, fără de început îm- 
preună cu Cel ce L-a născut, mai pe urmă Intrupându-Se L-ai născut, Fecioară. 


Irmosul: Prorocul lona mai înainte închipuind în chit îngroparea Ta cea de trei 
zile, a strigat, rugându-se: din stricăciune izbăveşte-mă, lisuse, Impărate al Pu- 


terilor. 


Condac, glasul al 4-lea: 

Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


De Dumnezeu grăitorule Avacum, văzut-ai pe sfinţii ucenici ca pe nişte cai, tul- 
burând vădit marea necunoştinţei şi înecând înşelăciunea cu dogmele dreptei 
cinstiri de Dumnezeu. Pentru aceasta ca pe un adevărat proroc te lăudăm, cerându- 
ți a te ruga Domnului să ne miluiască pe noi. 

Cântarea a 7-a 

Irmos: În cuptorul din Babilon, tinerii lui Avraam de dorul dreptei credinţe fiind 
aprinşi, mai mult decât de văpaia focului, au strigat: Binecuvântat eşti în Biserica 
Slavei Tale, Doamne! 

Stih: Sfinte prorocule Avacum, roagă-te lui Dumnezeu pentru noi. 

Ajungând la cunoştinţa cea mai presus de cuvânt, înțelepte şi dobândind făclia cea 
mult strălucitoare a profeției, strigi acum: Dumnezeul părinților noştri, bine eşti 
cuvântat! 

Slavă Tatălui şi Fiului şi Sfântului Duh. 

Împărtăşirea strălucirii celei în Trei Lumini şi a Slavei celei negrăite ţi-a dăruit 
Dumnezeu, pe care L-ai slăvit, grăind: Dumnezeul părinţilor noştri, bine eşti cu- 
vântat! 


Şi acum şi pururea şi în vecii vecilor. Amin (a Născătoarei). 


Intru neamuri şi neamuri te-ai arătat, Maică Fecioară prea binecuvântată, născând 
mai presus de cuget pe Cuvântul Intrupat; pentru aceasta te lăudăm, prea curată. 


Cântarea a 8-a 
Irrmos: "Toate lucrurile lui Dumnezeu... 


Stih: Sfinte prorocule Avacum, roagă-te lui Dumnezeu pentru noi. 

Fiind luminat de Lumina cea întreit luminătoare, te-ai învrednicit, prea fericite, de 
privelişti dumnezeieşti şi mai presus de fire strigând şi prea înălțând pe Dumnezeu 
în veci. 

Stih: Sfinte prorocule Avacum, roagă-te lui Dumnezeu pentru noi. 

Bând din izvorul desfătării şi umplându-te de înţelegerea cea nematerialnică, te-ai 
împărtăşit de mărirea şi de cinstea prorocească şi bucurându-te, lauzi pe Hristos în 
veci. 


Binecuvântăm pe Tatăl şi pe Fiul şi pe Sfântul Duh, Domnul. 


O, frumuseţea cea dumnezeiască şi cinstită a prorocului Avacum! Că acesta, vese- 
lindu-se împreună cu Puterile îngereşti, se bucură, lăudând pe Dumnezeu în veci. 


Şi acum şi pururea şi în vecii vecilor. Amin (a Născătoarei). 

Cu adevărat Maică a Celui ce a Răsărit din Tatăl mai înainte de veci te-ai arătat; că 
numai tu ai fost mai vrednică decât toţi. Pentru aceasta te lăudăm, prea curată, în 
veci. 


Irmosul: 


Să lăudăm, să binecuvântăm şi să ne închinăm Domnului cântându-l şi prea înăl- 
țându-L pe Dânsul întru toţi vecii. 


Toate lucrurile lui Dumnezeu şi toată zidirea bine cuvântați pe Domnul; că EI face 
să răsară lumină oamenilor de pe pământ şi dăruieşte lumii viaţă veşnică. Lăudaţi- 
L popoare şi-L prea înălţați întru toţi vecii. 

Cântarea a 9-a 

Irmos: Naşterea ta nestricată... 

Stih: Sfinte prorocule Avacum, roagă-te lui Dumnezeu pentru noi. 

Pomenirea ta străluceşte, prorocule, lăsând ca raza cea luminoasă a grăirii tale de 


Dumnezeu şi a învăţăturii tale celei de Taină şi a luminii tale să fie văzută de cei ce 
te cinstesc, Sfinte prea fericite prorocule Avacum. 

Stih: Sfinte prorocule Avacum, roagă-te lui Dumnezeu pentru noi. 


Propovăduind pe Domnul Slavei şi vestind de mai înainte venirea Lui, pe care ai 
văzut-o săvârşindu-se şi arătându-se dintr-o Fecioară Sfântă, te bucuri, prea fericite 
Avacum. 


Slavă Tatălui şi Fiului şi Sfântului Duh. 


Toţi prorocii veselindu-se, se bucură de ziua ta cea plină de veselie, de Dumnezeu 
înţelepţite, împărtăşindu-se din bucuria şi dumnezeiasca ta mărire; cu care împre- 
ună rugându-te, scapă din nevoi pe cei ce te laudă pe tine. 


Şi acum şi pururea şi în vecii vecilor. Amin (a Născătoarei). 


Cu picăturile îndurărilor tale, prea curată, spală întinăciunea sufletului meu şi fă să 
izvorască din mine neîncetat izvoare de lacrimi, Fecioară, oprind izvoarele pati- 
milor mele. 


Irmosul: Naşterea ta nestricată s-a arătat; Dumnezeu din coapsele tale a ieşit. Că 
S-a arătat purtător de Trup pe pământ şi cu oamenii a petrecut. Pentru aceasta pe 
tine, de Dumnezeu Născătoare, toţi te mărim. 


Sedealna, glasul al 4-lea. Podobie: Cel ce Te-ai înălțat pe Cruce de bunăvoie, 
poporului Tău celui nou, numit cu numele Tău, îndurările Tale dăruieşte-i, 
Hristoase Dumnezeule. Veseleşte cu puterea Ta pe binecredincioşii creştini, dă- 
ruindu-le lor biruință asupra celui potrivnic, având ajutorul Tău armă de pace, ne- 
biruită biruinţă. 


Stătut-ai la dumnezeiasca strajă, fericite şi cu ochi proroceşti, de Dumnezeu insu- 
flate, ai înţeles venirea lui Dumnezeu. Drept aceea ai şi strigat cu frică, prorocule 
Avacum: auzit-am, Doamne, venirea Ta cea înfricoşătoare şi te laud pe Tine, că ai 
voit să porţi Trup pământesc din Fecioară. 


Sedealna Preasfintei Născătoare de Dumnezeu, glasul al 4-lea. Podobie: Cel ce Te- 
ai înălţat pe Cruce de bunăvoie, poporului Tău celui nou, numit cu numele Tău, 
îndurările Tale dăruieşte-i, Hristoase Dumnezeule. Veseleşte cu puterea Ta pe 
binecredincioşii creştini, dăruindu-le lor biruinţă asupra celui potrivnic, având aju- 
torul Tău armă de pace, nebiruită biruinţă. 

Ceea ce eşti adăpostul celor ce sunt în nevoi, împăcarea cu Dumnezeu a celor ce 
greşesc, Preasfântă Stăpână, scapă-ne de toată primejdia şi de răutatea oamenilor, 
de pedeapsa cea înfricoşătoare şi de patimile necinstei, pe noi, cei ce cu credință 
neşovăielnică pururea te chemăm pe tine, Fecioară cu totul lăudată. 


Sedealna Sfintei Cruci şi a Preasfintei Născătoare de Dumnezeu, glasul al 4-lea. 
Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe binecredincioşii creştini, dăruindu-le lor biruință asupra celui 
potrivnic, având ajutorul Tău armă de pace, nebiruită biruinţă. 


Văzându-Te pe Cruce, Hristoase al meu, ceea ce fără de ispită bărbătească Te-a 
născut, sfâşiindu-i-se la cele dinlăuntru ale sale, ca o Maică a strigat: vai mie, Prea 
iubitul meu Fiu! Cum am să îndur Patima Ta? Mi se aprind cele dinlăuntru ale 
mele şi sabie cumplită străbate acum, în chip vădit, inima mea; laud însă milo- 
stivirea Ta, Doamne. 

Imnografie 





Condacul Sfântului proroc Avacum: De Dumnezeu grăitorule Avacum, văzut-ai 
pe sfinții ucenici ca pe nişte cai, tulburând vădit marea necunoştinţei şi înecând 
înşelăciunea cu dogmele dreptei cinstiri de Dumnezeu. Pentru aceasta ca pe un 
adevărat proroc te lăudăm, cerându-ţi a te ruga Domnului să ne miluiască pe noi. 


Troparul Sfântului proroc Avacum: A prorocului Tău, Doamne, Avacum po- 
menire prăznuind, printr-însul Te rugăm, mântuieşte sufletele noastre. 

Vechiul Testament - Avacum 





Cartea profetului Avacum 


Amvakoum (din care derivă românescul Avacum) este transcrierea grecească a 
ebraicului Chabacuc (Habacuc), care ar însemna „îmbrăţişare“, dar putea fi şi nu- 
mele unei flori domestice. Acest nume e cu totul singular în Biblie, iar despre 
purtătorul lui nu ştim nimic. 


Scrierea, de numai trei capitole, e construită cu multă grijă, ca de un cunoscător al 
artei poetice. 


Primele două capitole cuprind un dialog între profet şi Dumnezeu; fiecărei plângeri 
din partea profetului i se răspunde printr-o „vedenie“, care însă nu e o viziune 
propriu-zisă, ci mai degrabă o comunicare asupra nenorocirilor ce se vor abate 
asupra Caldeilor, popor păgân, nelegiuit, crud, asupritor, sângeros al cărui nume, 
de altfel, are o rezonanţă sinistră în conştiinţa fiilor lui Israel. 


Partea a treia este un prea frumos imn pe care profetul I-l înalţă Creatorului şi 
Proniatorului. Unii comentatori au înclinat să creadă că acesta nu ar face parte din 
opera propriu-zisă, ci ar fi un adaos preluat din imnografia ebraică; cu toate 

acestea, exegeţii cei mai autorizați recunosc integritatea operei, imnul nefiind 
altceva decât încheierea firească, apoteotică, a primelor două părți. 


De asemenea, se admite că această scriere datează de la sfârşitul secolului al VII- 
lea î. H., adică din jurul anilor 609-608. 


Cartea lui Avacum a avut un puternic ecou în conştiinţa noutestamentară, mai ales 
prin textul din 2, 4: „Cel drept al Meu din credinţă va trăi“ (sau: „.... va fi viu”). 
Apostolul Pavel îl citează nu mai puţin de trei ori în epistolele sale (Rm 1, 17; Ga 
3, 11; Evr 10, 38), în următoarea construcţie teologică: Principalul temei al relaţiei 
dintre Dumnezeu şi om este credinţa; aceasta, la rândul ei, implică atât încrederea 
cât şi credincioşia. Pe de-o parte, Dumnezeu îi rămâne credincios omului prin 
aceea că-|i ține făgăduinţele pe care i le-a făcut, pe de alta, omul drept are încredere 
că Dumnezeu Îşi ţine întotdeauna cuvântul dat şi, în consecință, Îi rămâne fidel, în 
ciuda tuturor încercărilor la care poate fi supus. 


Acelaşi Pavel, în cuvântarea sa din Antiohia Pisidiei, lansează un avertisment 
printr-un citat din Avacum (FA 13, 41; Avc 1, 5), spre a-i atenţiona pe cei ce nu 
sunt dispuşi să dea crezare cuvintelor Domnului. 


Opera nu e lipsită nici de un anume dramatism dilematic. Prin revelație, profetul e 
conştient că, în speţă, Caldeii nu sunt altceva decât instrumentul prin care Dumne- 
zeu pedepseşte nelegiuirile lui Israel şi nu numai pe ale lui. 


Întrebare: De ce Dumnezeu pedepseşte un popor nelegiuit printr-un altul şi mai 
nelegiuit? Răspuns: Instrumentul pedepsitor va fi şi el, la rându-i, pedepsit şi 
nimicit, dar nu pentru că a instrumentat, inconştient, voia lui Dumnezeu, ci pentru 
că el poartă asupră-i păcatul capital al trufiei (2, 2-5). 


Cât despre psalmul din capitolul 3, el a intrat demult în circuitul imnografic. 
Capitolul 1 - Dialogul profetului cu Dumnezeu 


1. Vedenia pe care a văzut-o Avacum proorocul. 

2. Până când, Doamne, voi striga fără ca să mă asculți şi voi ridica glasul meu către 
Tine din pricina silniciei, fără ca Tu să mă izbăveşti? 

3. Pentru ce Tu mă laşi să văd nedreptatea şi priveşti apăsarea? Prăpădul şi silnicia 
sunt în faţa mea, certuri şi gâlcevi se iscă! 

4. Pentru aceasta, legea nu are nici o tărie şi dreptatea nu se arată niciodată; cel 
nelegiuit biruie pe cel drept, iar judecata iese strâmbă. 

5. Aruncaţi privirea printre popoare, fiți cu băgare de seamă şi înspăimântaţi-vă, 
căci se săvârşeşte în vremea voastră un lucru pe care voi nu l-aţi crede, dacă l-ar 
povesti cineva! 

6. lată Eu stârnesc pe Caldei, neam amarnic şi iute, care cutreieră ţinuturi necu- 
prinse, ca să pună stăpânire pe locuinţe care nu sunt ale lui. 

7. EL este năpraznic şi înfricoşător. Puterea lui face dreptul lui, strălucirea lui. 

8. Mai iuți decât leoparzii sunt caii lui şi mai muşcători decât lupii de seară. 
Călăreţii lui se avântă, de departe, vin şi zboară, ca vulturul grăbit să sfâşie prada. 
9. Tot neamul acesta vine ca să săvârşească silnicie; spaima merge înaintea lui şi 
robii îi adună laolaltă ca nisipul. 

10. EI îşi bate joc de regi şi râde de căpetenii. EI îşi bate joc de toate întăriturile, 
căci ridică în jurul lor valuri de pământ, şi le cuprinde. 

11. Pe urmă furtuna s-a întors şi a trecut; el se face vinovat. Se încrede în tăria lui; 
iată dumnezeul lui! 

12. Nu eşti Tu, oare, din străvechile vremuri, Domnul Dumnezeul meu, Sfântul 
meu? Tu, Care nu poţi muri! Tu, Doamne, ai rânduit acest popor spre dreptate şi pe 
stâncă Tu l-ai întărit, ca să săvârşească drepte rânduieli. 

13. Ochii Tăi sînt prea curaţi ca să vadă răul, Tu nu poţi privi apăsarea. Pentru ce ai 
privi Tu, oare, pe cei vicleni şi ai tăcea, când cel nelegiuit sfâşie pe unul mai drept 
decât el? 

14. Tu socoteşti pe oameni ca pe peştii mării şi ca pe târâtoarele care n-au stăpân? 
15. EI îi scoate pe toţi cu undiţa, îi trage în mreaja sa şi ii adună pe toţi în năvodul 
său. Pentru aceasta se bucură şi se veseleşte. 

16. Drept aceea el aduce jertfă mrejei sale şi tămâieri năvodului său, căci cu 
ajutorul lor partea lui este grasă şi mîncărurile lui mai sățioase. 

17.Oare îşi va deşerta el într-una mreaja şi va junghia fără milă popoarele? 


Capitolul 2 (continuare) 


1. Voi sta de strajă şi mă voi aşeza în turnul cel de veghe ca să priveghez şi să văd 
ce-mi va grăi mie şi ce-mi va răspunde la tânguirea mea. 

2. Şi Domnul mi-a răspuns şi mi-a zis: "Scrie vedenia şi o sapă cu slove pe table, 
ca să se poată citi uşor; 

3. Căci este o vedenie pentru un timp hotărât; ea se va împlini la vreme şi nu va fi 
vedenie mincinoasă. Dacă întârzie, aşteapt-o, căci ea va veni sigur, fără greş. 

4. lată că va pieri acela al cărui suflet nu este pe calea cea dreaptă, iar dreptul din 
credinţă va fi viu! 

5. Cât de mult va fi copleşit vrăjmaşul, omul cel trufaş, şi nu va rămâne cu viaţă el, 
care ţine gura lui căscată ca locuinţa morţilor şi nu se satură ca moartea; el, care 
adună toate neamurile şi cuprinde în el toate popoarele! 


Ar Dr De De Dr de De Dr De De De De De Dr Dr De de De e de dr dr A A 


Xp XP XP 3 2 E 0 e 30 E 3 2 2 2 2 E 30 E 37 IE 2 E DP E E E E XX 


Ar Dr De De De fe De dr De De De De de Dr Ar De dr De De de dr de dr A A 


6. Oare toate aceste popoare nu vor rosti împotriva lui pilde, fabule şi cuvinte cu 
tâlc? şi vor zice: "Vai de cel ce-şi sporeşte averea cu ceea ce nu este al lui - până 
când? - şi se încarcă cu povara zălogurilor luate! 

7. Oare nu se vor scula fără de veste cei ce te-au împrumutat şi nu se vor trezi oare 
călăii tă1? ŞI tu vei ajunge prada lor! 

8. Şi fiindcă tu ai prădat popoare fără număr, şi celelalte neamuri te vor prăda pe 
tine, din pricina vărsărilor de sânge şi a silniciilor săvârşite împotriva ţării, 
împotriva cetăţii şi împotriva tuturor locuitorilor lor. 

9. Vai de cei ce strâng câştiguri nelegiuite pentru casa lor şi îşi aşează sus de tot 
cuibul, ca să scape din mâna nenorocirii! 

10. Prin sfaturile tale ai hărăzit ruşine casei tale, ai nimicit multe popoare şi de 
aceea vei ispăşi cu sufletul tău! 

11. Căci piatra cea din zid strigă şi grinda din căpriorii casei îi răspunde. 

12. Vai de cel ce zideşte cetatea cu vărsări de sânge şi o întemeiază pe fărădelegi! 
13. Oare nu este aceasta o rânduială de la Domnul Savaot că popoarele se trudesc 
pentru foc şi neamurile se muncesc pentru nimica toată? 

14. Căci pământul se va umple de cunoştinţa slavei Domnului, întocmai ca apele 
care acoperă sânul mării. 

15. Vai de cel ce adapă pe prietenul său din cupa lui otrăvită, până îl îmbată, ca să 
vadă goliciunea lui! 

16. 'Tu te-ai săturat de ocară în loc de mărire; bea şi tu şi te îmbată! Atunci cupa 
dreptei Domnului se va întoarce împotriva ta şi ruşinea va acoperi mărirea ta. 

17. Căci silnicia împotriva Libanului te va acoperi şi distrugerea dobitoacelor te va 
înfricoşa din pricina sângelui vărsat şi a silniciilor făcute ţărilor şi cetăților şi 
tuturor locuitorilor din ele. 

18. La ce slujeşte un chip cioplit, ca să-l facă meşterul său? Un chip turnat şi o 
proorocie mincinoasă, ca să-şi pună nădejdea în ele cel care le face, făurind idoli 
fără glas? 

19. Vai de cel care zice lemnului: "Deşteaptă-te!" şi pietrei mute: "Trezeşte-te!" Ne 
poate ea învăţa? Poleită cu aur şi cu argint, ea nu are în ea suflare de viaţă. 

20. Dar Domnul este în templul Său cel sfânt; pământule întreg, taci înaintea Lui! 


Capitolul 3 - Psalmodia profetului Avacum 


1. Rugăciunea proorocului Avacum cântată din harpe. 

2. Doamne, auzit-am de faima Ta şi m-am temut de punerile Tale la cale, Dumne- 
zeule! Fă să trăiască, în cursul anilor, lucrarea Ta şi, în trecerea vremii, fă-o să fie 
cunoscută! Dar, întru mânia Ta, adu-ţi aminte că eşti şi milostiv! 

3. Dumnezeu vine din Teman, şi Cel Sfânt din muntele Paran! Sela (oprire) - Slava 
Lui acoperă cerurile şi tot pământul este plin de slava Lui! 

4. Izbucnire de lumină ca la răsărit de soare, raze vii din mâna Lui pornesc!... 
Acolo stă tainic ascunsă puterea Lui! 

5. Înaintea Lui merge molima, iar prăpădul vine pe urma Lui. 

6. Se opreşte!... Zguduie pământul! Şi cu privirea Lui aruncă spaima printre 
neamuri! Munţii cei din veac se desprind din locul lor, colinele străvechi se 
smeresc şi pier sub paşii veşniciei Sale. 

7. Am văzut corturile lui Cuşan (Etiopia) lovite de groază, iar colibele țării Ma- 
dianului sunt cuprinse de cutremure. 

8. Oare împotriva fluviilor Şi-a aprins Domnul văpaia Sa? Sau asupra marilor râuri 
mânia Sa? Ori împotriva mării urgia Ta, când Tu încaleci caii Tăi şi Te sui în 
carele Tale de biruinţă? 

9. Arcul Tău se încordează! Săgeţile Tale sînt jurămintele pe care le-ai rostit. Sela 
(Oprire). Cu şuvoaiele Tale spinteci pământul! 

10. Munţii Te-au văzut şi s-au cutremurat; puhoaie de apă au trecut. Adâncul şi-a 
slobozit glasul său şi mâinile sale în sus le ridică. 

11. Soarele şi luna s-au oprit în locuinţa lor; ca să facă lumină, săgețile Tale 
pornesc şi fulgerele lăncilor Tale fără încetare scapără. 

12. Cu mânie Tu păşeşti pe pământ şi întru urgie Tu calci în picioare popoarele! 

13. leşit-ai ca să zdrobeşti poporul Tău, ca să izbăveşti pe unsul Tău; ai doborât 
acoperişul casei celui fără de lege şi temeliile ei le-ai dezvelit până Jos la piatră. 
Sela (Oprire). 

14. Străpuns-ai cu săgețile tale capul lui Faraon şi al celor care se năpusteau asupra 
mea ca să mă sfărâme, în strigăte de veselie, ca şi cum porneau să sfâşie pe cel 
nenorocit în adăpostul lor. 

15. Cu caii Tăi Tu cutreieri marea, puhoiul întinselor ape. 

16. Auzit-am de aceasta şi lăuntrul meu s-a zbuciumat la glasul Tău, tremurat-au 
buzele mele; putreziciunea a cuprins oasele mele şi picioarele mele au şovăit. 
Liniştit voi aştepta vremea marii îngrijorări care va veni peste poporul care ne 
asupreşte! 

17. Smochinul să nu mai înmugurească şi via rod să nu mai dea; înşelătoare să fie 
rodirea măslinului, şi ogoarele nimic să nu rodească! Turme să nu mai fie în ţarcuri 
şi vite în staule niciodată! 

18. Ci eu voi tresălta de veselie în Domnul, bucura-mă-voi de Dumnezeu, Mân- 
tuitorul meu! 

19. Domnul, Stăpânul meu, este tăria mea; EI face picioarele mele ca ale căpri- 
oarelor, pe culmi poartă paşii mei! - Mai-marelui cântăreților, cu cântare din harpe. 

Vieţile Sfinţilor - Pomenirea Sfântului prooroc Avacum 





Sfântul prooroc Avacum era din seminţia lui Simeon, feciorul lui Asafat, din 
părţile Iudeii, şi pentru viaţa sa cea plină de fapte bune a primit de la Dumnezeu 
darul proorocirii. 


El a proorocit despre robia Ierusalimului, despre pustiirea bisericii şi luarea 
poporului în robie şi a plâns foarte mult văzând mai înainte nevoile ce aveau să vie 
asupra-l. 


lar când a venit Nabucodonosor, împăratul haldeilor cu puterea sa asupra 
Ierusalimului, atunci Avacum a fugit în pământul ismailitenilor şi a fost pribeag în 
pământ străin. lar după robia Ierusalimului, întorcându-se Nabucodonosor în ale 
sale, s-a întors şi Avacum în ţara sa, arând pământul şi slujind secerătorilor în 
vremea secerişului. 


Odată el a făcut fiertura şi a dumicat pâine în vas şi a zis către cei din casă: "Eu mă 
duc departe şi de voi zăbovi, voi să duceţi pâine secerătorilor”. 


toti 
Acestea zicând, a ieşit din casă şi i s-a arătat îngerul Domnului pe cale şi 1-a zis: 
"Avacume, du prânzul pe care-l ai, lui Daniil în Babilon, în groapa cu lei”. 

ŞI apucându-l îngerul Domnului de creştet l-a ridicat de părul capului şi l-a dus în 
Babilon deasupra gropii, în sunetul duhului său, în depărtare de două mii două sute 
şaizeci şi cinci de stadii şi a strigat Avacum zicând: "Daniile, Danule, primeşte 
prânzul pe care ţi l-a trimis ţie Dumnezeu". 


Și Danul a zis: "Ţi-ai adus aminte de mine, Dumnezeule şi n-ai lăsat pe cei ce Te 
iubesc pe Tine". Şi sculându-se Daniil a mâncat. 


Iar îngerul lui Dumnezeu iarăşi a pus pe Avacum la locul lui în pământul iudaic. 
&&& 
EI a proorocit şi despre întoarcerea poporului din Babilon, ca şi despre naşterea 


Domnului Hristos şi încetarea Legii celei vechi; şi a răposat cu doi ani înainte de 
întoarcerea poporului din robie şi a fost îngropat în satul său. 

Sinaxar 2 decembrie 





In această lună, în ziua a doua, pomenirea Sfântului prooroc Avacum. 


Proorocul Avacum, fiul lui Safat, era din seminţia patriarhului Simeon. A trăit cu 
600 de ani înainte de Hristos. 


Înainte de luarea în robie a poporului iudeu, Avacum a văzut căderea Ierusalimului 
şi a Templului şi a plâns foarte. Când a venit Nabucodonosor în Ierusalim, 
proorocul a fugit şi trăia ca străin în pământul lui Israel. Dar după ce s-au întors 
haldeii în Babilon, ducând cu ei robi pe israelitenii găsiţi în Ierusalim şi în Egipt, s- 
a întors şi el în pământul său. 


Avacum a cunoscut mai dinainte că peste puţină vreme avea să se întoarcă poporul 
din robia Babilonului. A murit cu doi ani înainte de întoarcerea iudeilor din robie şi 
a fost îngropat în țarina lui. 


Proorocul Avacum a dat semn în ludeea. lar semnul este acesta: Vor vedea iudeii 
lumina în Templu şi aşa vor vedea slava lui Dumnezeu. Avacum a proorocit şi de 
sfârşitul Templului. A spus că Templul are să fie dărâmat de un popor din Apus; că 
are să fie ruptă în bucăţi mici catapeteasma lui David, adică a locului celui mai 
dinăuntru al Sfintei Sfintelor; că au să fie luate acoperişurile celor doi stâlpi ai 
Templului şi nimeni n-are să ştie unde sunt; că acoperişurile acestea au să fie duse 
de înger în pustiul Sinai, acolo unde la început a fost întocmit Cortul mărturiei şi că 
în ele are să fie cunoscut în sfârşit Domnul şi că ele au să lumineze pe cei prigoniţi 
dintru început de şarpe. 


Tot în această zi, pomenirea cuvioşilor părinţilor noştri şi pustnici: loan, 
Iraclemon, Andrei şi Teofil. 

Aceşti cuvioşi părinţi erau de loc din cetatea Oxirih, care se afla în Egipt, aproape 
de râul Nilului. Părinţii lor au fost creştini. Îndeletnicindu-se îndelungată vreme cu 
citirea Sfintelor Scripturi, li s-a umplut sufletul de căință. De aceea au părăsit 
lumea şi, povăţuiți de Dumnezeu, s-au dus în cele mai adânci locuri ale pustiului. 


Acolo au dat de un bărbat sfânt, tare bătrân şi au stat pe lângă el un an. După 
moartea bătrânului, au rămas în locul acela şaizeci de ani, trăind în post şi aspră 
vieţuire. 


Se hrăneau numai cu poame şi beau numai apă; şi asta numai de două ori pe săptă- 
mână. Trăiau despărțiți unul de altul, umblau prin munţi, locuiau în fel de fel de 
peşteri şi se rugau lui Dumnezeu. 


Sâmbăta şi duminica se întâlneau, săvârşeau Sfânta Euharistie şi erau împărtăşiţi 
de îngerul Domnului cu Sfintele Taine. 


Acestea ni le-a povestit marele pustnic Pafnutie, care i-a văzut şi a scris viaţa lor. 
Tot în această zi, pomenirea Sfintei muceniţe Miropa. 


Sfânta aceasta Miropa s-a născut în Efes. Murind tatăl ei, a fost crescută de maica 
sa. După ce s-a născut din nou prin sfântul botez, stătea copila la mormântul Sfintei 
Ermiona, una din fiicele Sfântului apostol Filip, şi primea din mormântul sfintei, 
mir, pe care-l dădea din belşug tuturora. De aici a primit şi numele de Miropa. 


Când împăratul Deciu, care împărăţea pe vremea aceea, a pornit prigoana 
împotriva creştinilor (către anul 250), mama şi-a luat copila şi s-a dus în insula 
Hios, unde avea o moştenire părintească. Şi stăteau amândouă în casă, rugându-se 
lui Dumnezeu. 


Odată a venit în insulă un mare dregător împărătesc. Acesta a întemnițat pe un 
ostaş din oştirea de sub comanda lui, pentru că era creştin. Dar neputând să-l facă 
să se lepede de credinţa în Hristos, a poruncit să 1 se taie capul, iar trupul să fie 
aruncat şi să fie păzit de ostaşi, ca să nu fie furat de creştini. 


Cuvioasa Miropa, mânată de dumnezeiască râvnă, s-a dus noaptea cu slujitoarele ei 
şi au luat sfintele moaşte. Le-a uns cu mir şi le-a îngropat într-un loc deosebit. 
Când a aflat dregătorul de furtul moaştelor, a legat pe paznici cu lanţuri de fier şi 
le-a poruncit să umble prin tot oraşul ca să le caute. Le-a mai spus că le va tăia 
capul de nu vor găsi trupul furat, în vremea hotărâtă de el. 

Sfânta Miropa, văzând în fiecare zi că ostaşii suferă tare şi din pricina lanțurilor de 
pe ei şi din pricina rănilor făcute de lanţuri şi din pricina gândului că-i aşteaptă 
moartea, a fost cuprinsă de mare durere sufletească şi şi-a zis întru sine: "Dacă 
ostaşii aceştia mor de pe urma furtului săvârşit de mine, îmi umplu sufletul de 
păcat şi vai de mine în ziua judecății”. Atunci ea a făcut cunoscută fapta ei şi a 
înfruntat pe împărat care a poruncit să fie chinuită şi apoi să fie închisă în temniță, 
unde sfânta şi-a dat duhul lui Dumnezeu. 


lar moaştele sfintei, cu voia dregătorului, le-au luat creştinii şi le-au îngropat într- 
un loc deosebit. 


Tot în această zi, pomenirea celui între sfinţi părintelui nostru Solomon, 
arhiepiscopul Efesului, care în pace s-a săvârşit. 


Tot în această zi, pomenirea Sfântului Aviv cel nou, care prin foc s-a săvârşit. 


Tot în această zi, pomenirea cuviosului părintelui nostru Chiril Fileotu, care a 
pustnicit pe la anul 1060. 


Tot în această zi, pomenirea cuviosului părintelui nostru Porfirie Kasokalivitul 
(1991). 


Cu ale lor sfinte rugăciuni, Doamne, miluieşte-ne şi ne mântuieşte pe noi. Amin. 

Pr. George Aniculoaie - Sinaxar - Sfântul proroc Avacum 





Sfântul proroc Avacum a prorocit căderea lerusalimului, pustiirea Templului şi 
luarea poporului evreu în robia babilonică. El a prorocit şi întoarcerea poporului 
din Babilon, Naşterea Mântuitorului lisus Hristos în iesle, încetarea Legii Vechi şi 
despre Împărăţia credinţei. 


Când Nabucodonosor, regele haldelor, a cucerit cetatea Ierusalimului în anul 586 
î.Hr., Avacum a fugit în pământul lui Ismail, în Nabateea. După ce Nabucodonosor 
a părăsit lerusalimul, s-a întors în ţara sa, arând pământul şi slujind secerătorii. 


Intr-una din zilele în care se ducea cu mâncarea la secerători, s-a arătat îngerul 
Domnului care l-a dus în Babilon să-i dea mâncarea lui Daniel, care era în groapa 
cu lei. 


Cartea lui Avacum face parte din canonul scripturistic al Vechiului Testament şi 
cuprinde trei capitole. Învățătura lui este aceea că pronia lui Dumnezeu cârmuieşte 
toate popoarele. Dumnezeu este Împăratul omenirii şi pedepseşte popoarele, unele 
prin altele, dar le şi eliberează pe unele prin altele. Cel drept va trăi prin credinţa sa 
în Dumnezeu. 


Sfântul proroc Avacum a murit cu doi ani înainte de întoarcerea iudeilor din robie, 
moaştele sale fiind aflate, în chip minunat, în anul 393 d.Hr. 


Ar De de dr dr De Dr dr dr Dr Dr dr dr dr De dr dr De de dr dr Ar A A 


Xp e PP E IP IP IP 3 IE II II II 2 2 E E E XX 


De De de e Ar dr De De De Dr De Dr Dr De De De De De Dr Dr De de de dr drd 


Xp PP IP 3 Ie E 0 E 30 E 3 2 2 2 2 e 30 e 37 IE 2 E E XX 


Arhid. Ştefan Sfarghie - Sinaxar - Sfântul proroc Avacum 





Sfântul proroc Avacum era fiul lui Safat din seminţia lui Simeon şi s-a născut în 
Bet-Zohar, în părțile ludeei. Pentru că era curat la suflet, ducând o viaţă sfântă, 
plină de fapte bune, Dumnezeu I-a învrednicit cu darul prorociei. 


Prorocul Avacum a vestit căderea Ierusalimului, pustiirea Templului şi despre lua- 
rea în robie a iudeilor. 


Cartea prorocului Avacum se află în Sfânta Scriptură, are trei capitole şi o găsim 
aşezată între scrierile prorocilor Naum şi Sofonie. 


1) Primul capitol vorbeşte despre plângerea prorocului pentru fărădelegile lui 
Iuda şi pedeapsa lui Dumnezeu prin caldeii năvălitori. 

2) Al doilea capitol se referă la vedenia prorocului despre relele viitoare şi 
pedeapsa caldeilor pentru rătăcirile lor, iar 

3) din capitolul al treilea aflăm despre rugăciunea şi cântarea prorocului Ava- 
cum pentru izbăvirea poporului. 


Când Nabucodonosor, regele caldeilor, a cucerit Ierusalimul în 586 (î.Hr.), Sfântul 
proroc Avacum a fugit în pământul lui Ismael, în Nabateea, pribegind mai mulți 
ani în ţară străină. După robia Ierusalimului, întorcându-se Nabucodonosor în Ba- 
bilon, şi prorocul Avacum s-a întors în patria sa, ocupându-se cu agricultura. 


Intr-una din zile, Avacum a făcut fiertură şi punând şi pâine într-o scafă, le ducea 
mâncare secerătorilor de la câmp. Insă îngerul Domnului i-a zis lui Avacum: Du 

prânzul pe care-l ai, în Babilon, lui Daniel, în groapa leilor. Şi a zis Avacum: Doa- 
mne! Babilonul nu l-am văzut şi groapa n-o ştiu unde este! Şi l-a luat îngerul Dom- 
nului de creştet şi, ţinându-l de părul capului său, l-a pus în Babilon deasupra gro- 
pii, întru repeziciunea duhului său (Balaurul şi Bel vv. 41-43). Atunci, Avacum a 
strigat: Daniele! Daniele! la mâncarea pe care ţi-a trimis-o Dumnezeu. Şi a zis Da- 
niel: O, Ţi-ai adus aminte de mine, Dumnezeule, şi n-ai părăsit pe cei care Te caută 
şi Te iubesc pe Tine! Şi s-a sculat Daniel şi a mâncat; iar îngerul Domnului îndată 
a dus pe Avacum la locul său. (Balaurul şi Bel vv. 44-46). 


Invăţătura prorocului Avacum este că pronia lui Dumnezeu cârmuieşte toate po- 
poarele. 


Prorocul Avacum a răposat cu doi ani înainte de întoarcerea evreilor din robie, 
fiind îngropat în satul său. 

Iulian Dumitraşcu - Calendar Ortodox - Sfântul proroc Avacum; Sfânta 
muceniţă Miropi; Sfântul cuvios Porfirie Cavsoclaivitul 





Sfântul proroc Avacum a fost fiul lui Asafat, din seminţia patriarhului Simeon şi a 
trăit cu 600 de ani înainte de Hristos. Inainte de căderea în robie a evreilor, 
Avacum a proorocit căderea Ierusalimului şi a Templului. 


Când a venit Nabucodonosor în Ierusalim (586 î.Hr.), proorocul a fugit şi a trăit ca 
un străin în pământul lui Israel. Avacum a murit cu doi ani înainte de întoarcerea 
iudeilor din robie. 


In Vechiul Testament găsim şi cartea proorocului Avacum, în trei capitole. Invă- 
țătura lui este aceea că Pronia lui Dumnezeu cârmuieşte toate popoarele. 


Dumnezeu este împăratul omenirii. El pedepseşte popoarele, unele prin altele, dar 
le şi eliberează pe unele prin altele. Cel drept va trăi prin credinţa sa în Dumnezeu. 


i se se 


Cuviosul Părinte Porfirie Cavsocalivitul s-a născut în satul Sfântul loan din insula 
Evia din părinţi binecredincioși, primind numele de botez Evanghel. 


În copilărie, pe când păştea puţinele oi ale tatălui său, păstor sărac, el a citit Viaţa 


PA e si 


înflăcărat de a pleca în Muntele Athos şi a deveni călugăr. Bunăvoinţa și purtarea 

de grijă a lui Dumnezeu l-au ajutat să-și atingă scopul cel bun şi să ajungă frate 
începător (novice) la Coliba Sfântul Gheorghe din Cavsocalivia. 


Acolo s-a nevoit cu mare asprime şi a făcut, cu bucurie, ascultare fără cârtire faţă 
de bătrânii monahi Pantelimon şi loanichie, dobândind adâncă smerenie şi 
curăţindu-se pe sine. De aceea, deşi foarte tânăr, s-a învrednicit a primi de la 
Dumnezeu harisma străvederii, prin care vedea cele ce se întâmplau la mare 
distanță. Îmbolnăvindu-se grav, a fost nevoit să iasă din Sfântul Munte pentru 
tămăduire, fiind primit în Biserica Greciei. 


A slujit poporul lui Dumnezeu ca un ales liturghisitor şi duhovnic plin de 
discernământ, primind mai apoi binecuvântarea de a sluji la Paraclisul Policlinicii 
din Atena, închinat Sfântului Gherasim din Chefalonia, aproape de Piaţa Omonia. 


Prin smerită jertfire de sine pentru cei ce pătimeau trupeşte şi sufletește, s-a 
învrednicit de mai mare har, primind de la Duhul Sfânt şi darul înainte-vederii, al 
vindecării bolilor şi al alungării duhurilor necurate prin smerită rugăciune de taină 
şi prin însemnarea Sfintei Cruci. 


Spre sfârşitul vieţii a ctitorit Mănăstirea de maici din Milesi - Atica, închinată 
Schimbării la Faţă a Domnului. 


Pe toată durata slujirii sale preoţeşti a ajutat mulțimi de oameni prin darul vinde- 
cărilor şi al minunilor, şi prin povăţuirea spre pocăință în Taina Spovedaniei. 
Priveghea rugându-se pentru mântuirea fulor duhovniceşti de pretutindeni, care 
sunt martorii multelor sale minuni. Dumnezeu l-a cercetat în mai multe rânduri 
prin Sfinţi Săi. 


In Patmos a privit, în vedenie, ceea ce evanghelistul loan relatează în Apocalipsă. 


Cunoscându-şi mai înainte apropierea sfârşitului pământesc, s-a întors în Athos, la 
Schitul Cavsocalivia, unde, în mijlocul monahilor şi-a dat sufletul în mâinile lui 
Dumnezeu în data de 2 decembrie a anului 1991, pe când se ruga pentru ei, ca toţi 
să fie una (loan 17,21). 


A fost canonizat de Patriarhia Ecumenică la 27 noiembrie 2013. 
Tropar, glas 1: Pe cel născut în Evia şi strălucirea lumii, cunoscătorul de taină al 


grăirii de Dumnezeu și adevărat prieten al lui Hristos, pe Sfântul Porfirie să-l 
cinstim, credincioșii, pe cel plin din copilărie de daruri duhovnicești, că izbăveșşte 

pe cei demonizaţi şi vindecă pe bolnavii care strigă cu credință: Slavă Celui ce ţi-a 
dat ție putere! Slavă Celui ce te-a sfințit! Slavă Celui ce lucrează prin tine tuturor 
tămăduiri! 


Condac, glas 8: Pe lăcașul cel prea sfânt al Duhului Mângâietor și slujitor prea 
iubit prea curatei Născătoare de Dumnezeu, pe Sfântul Porfirie să-l lăudăm din 
inimă, că iubeşte şi vindecă şi ocrotește pe toţi şi se roagă să fim învredniciţi 
îndumnezeirii; pentru aceasta strigăm: Bucură-te, Părinte Porfirie! 


Decizia de înscriere în sinaxarul Bisericii Ortodoxe Române a fost adoptată în 
şedinţa din 4-5 iulie 2017 a Sfântului Sinod. 


Tot astăzi, Biserica face pomenirea Sfintei muceniţe Miropi și a Sfântului ierarh 
Solomon, arhiepiscopul Efesului. 

Proloagele din 2 decembrie 





Luna decembrie în 2 zile: Pomenirea Sfântului prooroc Avacum 


Sfântul prooroc Avacum era din seminţia lui Simeon, feciorul lui Asafat, din 
părţile Iudeii, şi pentru viaţa sa cea cu fapte bune a primit de la Dumnezeu darul 
proorociei, şi a proorocit despre robia Ierusalimului, despre pustiirea Templului şi 
despre luarea poporului în robie şi a plâns foarte mult, văzând mai înainte cele ce 
aveau să vie. 


lar când a venit Nabucodonosor, împăratul caldeenilor, cu puterea sa asupra 
Ierusalimului (586 î.Hr.) atunci Avacum a fugit în pământul ismailitenilor şi a 
pribegit în pământ străin. 

lar, după robia Ierusalimului, întorcându-se Nabucodonosor întru ale sale, s-a 
întors şi Avacum în ţara sa şi ara pământul şi slujea secerătorilor în vremea 
secerişului. 


Iar, odinioară, a fiert fiertură şi a dumicat pâine în blid; şi a zis către cei din casă: 
"Eu mă duc departe şi de voi zăbovi, apoi voi să duceţi pâine secerătorilor." 
Acestea zicând, a ieşit din casă. 


ŞI 1 s-a arătat îngerul Domnului pe cale şi i-a zis lui: "Avacume, du prânzul pe care 
îl ai lui Daniil, în Babilon, în groapa cu lei." 


Și a zis Avacum: "Doamne, Babilonul nu l-am văzut şi groapa nu o ştiu." Şi l-a 
apucat pe el Ingerul Domnului de creştetul lui şi l-a ţinut de părul capului şi l-a dus 
în Babilon, deasupra gropii, la depărtare de două mii două sute şasezeci şi cinci de 
stadii. 


Și a strigat Avacum, zicând: "Daniile, Danuile, primeşte prânzul pe care ţi l-a trimis 
ție Dumnezeu." 


Şi a zis Danul: "Ţi-ai adus aminte de mine, Dumnezeule, şi n-ai lăsat pe cei ce Te 
iubesc pe Tine." Şi, sculându-se, Daniil a mâncat. 


ŞI îngerul lui Dumnezeu iarăşi l-a dus pe Avacum într-o clipă la locul lui, în pă- 
mântul ludeu. 


ŞI a proorocit şi întoarcerea poporului din Babilon, naşterea lui Hristos în iesle, 
încetarea Legii Vechi şi Impărăţia credinţei creştine. 


Între cărţile Vechiului Testament avem şi o carte de la proorocul Avacum, în trei 
capitole. Marea învăţătură a lui Avacum este aceea că pronia lui Dumnezeu 
cârmuieşte toate popoarele. Dumnezeu este împăratul omenirii. El pedepseşte 
popoarele, unele prin altele, dar le şi eliberează pe unele prin altele. Cel drept va 
trăi prin credinţa sa în Dumnezeu. 


Proorocul Avacum a răposat cu doi ani mai înainte de întoarcerea poporului din 
robie şi a fost îngropat în satul său. 


Intru această zi, cuvânt despre Mesit fermecătorul 

În Constantinopol a fost un fermecător viclean, pe care îl chema Mesit. Acesta a 
luat pe un tânăr în chip de famen, neştiind tânărul cum că acel Mesit este ferme- 
cător. 


Deci, vrând Mesit să-l înşele pe el şi să-l ducă la diavolul, a socotit să facă aşa: 
"Într-o seară, adică, a luat pe tânărul acela şi au ieşit amândoi din cetate la oarecare 
loc pustiu şi nelocuit. Şi, iată, târziu, seară fiind acum, au ajuns la un loc şi au 
văzut o cetate ale cărei porţi erau de fier. Şi, bătând Mesit în poartă, îndată i-au 
deschis lui poarta şi au intrat amândoi şi au aflat o casă prea mare şi într-însa era 
un sfeşnic de aur şi lumini arzând şi mese şi slugi multe. Şi oarecari duhuri cu chip 
omenesc şedeau de-a dreapta şi de-a stânga, toţi vineţi şi negri fiind, iar unul mai 
mare, aşijderea negru şi vânăt, care şedea pe un scaun înalt, în chip de împărat, a 
primit şi a sărutat cu bucurie pe Mesit. Şi a poruncit să-i pună lui scaun şi aproape 
de el să stea, zicându-i: "Bine ai venit aici, Mesit, prietene al nostru adevărat şi 
plăcut." Deci a stat el, iar tânărul sta în dosul scaunului lui Mesit. 


Apoi, căutând spre dânsul împăratul drăcesc, cel ce şedea mai sus, a zis lui Mesit: 
"Ce ai adus aici pe tânărul acesta?" 


Şi i-a răspuns lui Mesit, zicându-i: "Robi ai tăi suntem stăpâne, şi acesta împreună 
cu mine." 


Şi a zis cel ce şedea către tânăr: "Spune, tânărule, oare mie îmi eşti rob?" 
Şi a răspuns tânărul, zicând: "Rob sunt Tatălui şi Fiului şi Sfântului Duh." 


Și îndată a căzut cel ce şedea pe scaun, de acest glas, încă au căzut şi toţi cei ce 
şedeau cu dânsul; aşijderea au pierit şi lumânările şi locul, a pierit şi cetatea, s-au 
pierdut toţi şi Mesit împreună cu dânşii. 


Și s-a aflat tânărul singur la locul acela şi, iată, un cal şedea lângă dânsul; şi, 
încălecând a alergat degrabă în cetate şi l-au întrebat unii: "Unde este Mesit?" 


Iară el, răspunzând, le spune: "S-a pogorât în întunericul cel mai dinafară." Incă a 
spus tuturor ceea ce se făcuse. 


Iară, după câtăva vreme, petrecea tânărul acela lângă un oarecare senator, anume 
Teodul, care era rob al lui Hristos, că iubea pe săraci şi bune fapte săvârşea. lar 
într-o seară, viind ceasul rugăciunii, au mers amândoi să se roage lui Dumnezeu, la 
un loc ce se numea Fevron şi, stând senatorul de-a stânga tânărului, se întoarse 

Chipul Stăpânului dinspre senator şi privea spre tânăr. Deci, văzând senatorul ceea 
ce se făcea, a pus pe tânăr de-a dreapta sa şi iarăşi se întorcea Chipul şi căuta spre 
tânăr. 


Atunci, senatorul s-a aruncat cu faţa la pământ plângând şi, rugându-se zicea: 
"Doamne al meu, lisuse Hristoase, pentru ce Îţi întorci faţa Ta de la robul tău, că 
Tu Însuţi ştii cum că niciodată nu mi-am întors faţa mea de la omul ce a cerut 
milostenie de la mine. Pentru ce Te întorci de la mine, nevrednicul robul Tău, 
Stăpâne?" 


lară după ce multă vreme s-a mărturisit el aşa, a venit glas către dânsul de la 
Chipul Stăpânului, zicându-i: "Tu adică Mă mulţumeşti, că din cele ce ţi-am dat ţie 
Îmi aduci Mie. Iar acestuia încă îi sunt dator că întru multă frică s-a aflat şi nu s-a 
lepădat de Mine, ci a mărturisit pe Tatăl şi pe Fiul şi pe Sfântul Duh." 


Deci, acestea auzindu-le Teodul senatorul şi-a împărţit toată averea sa la săraci şi, 
lăsându-şi casa sa, s-a dus la Muntele Sinai şi s-a făcut călugăr. După aceea, mult 
s-a ostenit, cu post, cu priveghere şi cu rugăciuni, cât şi pe mulţi i-a întrecut. ŞI, 
ajungând la adânci bătrâneţi, s-a mutat către Domnul. 


Cuvânt din Pateric, că nu se cuvine cuiva a deznădăjdui 


Un frate, locuind într-o mânăstire, de multe ori, din lucrarea diavolului, cădea în 
desfrânare şi petrecea silindu-se pe sine a nu părăsi călugăria. Ci, făcându-şi mica 
lui pravilă, ruga pe Dumnezeu cu suspin, zicând: "Doamne ori de voiesc, ori de nu 
voiesc, mântuieşte-mă. Că eu, ca o tină, spurcăciunea păcatului poftesc, dar Tu, ca 
un Dumnezeu şi întru tot puternic, poţi a mă opri. Căci, dacă pe cel drept vei milui, 
nu este lucru mare şi, dacă pe cel curat vei mântui, nu-i nici o minune, că aceştia 
vrednici sunt a dobândi a Ta bunătate. Ci, spre mine, Stăpâne, revarsă milele Tale 
şi întru aceasta arată-ne neasemuita Ta iubire de oameni, că Ție s-a încredinţat 
săracul, cel lipsit de toate bunătăţile. 


Deci, acestea şi altele asemenea acestora, în toate zilele, fratele cu lacrimi le zicea, 
ori de i se întâmpla lui a cădea, ori de nu. 


Deci, odată, căzând în obişnuitul păcat, noaptea, s-a sculat îndată şi a început 
canonul. lară diavolul, uimindu-se de nădejdea şi de neruşinarea lui cea către 
Dumnezeu, în vederea ochilor arătându-se, stătea lângă dânsul, îi zicea: "Tică- 
losule, cum nu te ruşinezi a sta înaintea lui Dumnezeu, şi a chema numele Lui, ci 
neruşinându-te, îndrăzneşti până şi a cânta?" 

Răspuns-a fratele: "Limba aceasta fierărie este: un ciocan dai, şi altul iei. Deci voi 
răbda până la moarte, cu tine luptându-mă, şi aşa voi ajunge în ziua cea de pe 
urmă. Deci iată cu jurământ, te pecetluiesc, şi îndrăznind întru nemărginita 
bunătate a lui Dumnezeu, zic: "Mă jur pe Cel ce a venit a chema pe păcătoşi la 
pocăință şi a-i mântui, că nu voi înceta luptându-mă, rugându-mă lui Dumnezeu, 
până când şi tu nu vei înceta a te război cu mine. Şi să vedem cine va birui, tu ori 
Dumnezeu ?" 


Acestea auzindu-le, diavolul a zis către dânsul: "Cu adevărat de aici înainte nu mă 
A 


voi mai lupta cu tine, ca nu, prin răbdarea ta, să-ţi agonisesc ţie, cunună." Deci, de 
atunci, s-a dus de la dânsul luptătorul. 


Iară fratele, întru umilinţă şedea plângându-şi de-a pururea ale sale păcate. Deci, îi 
zicea lui gândul: "Bine plângi." Iară el zicea împotriva gândului: "Anatema binelui 
acestuia |! Că nu voieşte Dumnezeu să-şi piardă cineva sufletul întru faptele necin- 
stirii, ca apoi să şadă a-l plânge pe dânsul. Ci ori îl mântuieşte, ori nu." 


Dumnezeului nostru, slavă, acum şi pururea şi în vecii vecilor! Amin. 

Pomenirea Sfântului proroc Avacum 


Avacum a fost fiul lui Asafat, din seminţia lui Simeon. EI a prorocit cu şase sute de 
ani mai înainte de Hristos, în vremea regelui Manase, mai înainte vestind distru- 
gerea Ierusalimului. 


Când regele Nabucodonosor a atacat Ierusalimul, prorocul Avacum s-a refugiat în 
ținuturile ismaeliţilor. De acolo el s-a reîntors în ludeea, unde a vieţuit ca lucrător 
al pământului. 


Pe când ducea odată de mâncare la lucrătorii pe care îi avea la țarina sa, s-a pogorât 
înaintea lui un înger al Domnului care i-a zis: Du prânzul pe care îl ai în Babilon, 
lui Daniel, în groapa leilor! Dar prorocul a zis: Doamne! Babilonul nu l-am 
văzut şi groapa nu ştiu unde este! Atunci îngerul Domnului I-a luat pe Avacum 
de creştet şi, ţinându-l de perii capului său, l-a pus în Babilon deasupra gropii, 
întru repeziciunea duhului său. 


Babilonul se afla la o distanţă enormă faţă de locul în care era prorocul Avacum la 
momentul convorbirii cu îngerul. 


Prorocul Daniil fusese aruncat în acea groapă de către Regele Babilonului, Cirus, 
ca pedeapsă pentru refuzul lui Daniil de a se închina la idoli. 

Stând desupra gropii, prorcul Avacum a strigat: Daniele! Daniele! la mâncarea 
pe care ţi-a trimis-o ţie Dumnezeu. 


Atunci Daniel, mulţumind lui Dumnezeu, s-a sculat şi a mâncat, după care îngerul 
Domnului 1-a dus pe Avacum înapoi la locul de unde îl luase, la țarina din ludeea. 


Sfântul proroc Avacum a mai vestit şi eliberarea lerusalimului şi timpul venirii 
Domnului Hristos. 


EI s-a săvârşit către Domnul la bătrâneţi adânci şi încuviinţate, fiind înmormântat 
la Kela. Sfintele lui moaşte s-au descoperit în vremea împăratului creştin Teodosie 
cel mare [deci după aproximativ o mie de ani]. 


Pomenirea Sfintei muceniţe Miropa 


Ea s-a născut la Efes din părinți creştini. După moartea tatălui ei, copila Miropa a 
mers cu mama ei în Insula Chios [la o moşie a lor părintească] şi acolo a luat 
mucenicia pentru Hristos. 


Mucenicia acestei fecioare a avut loc la puţină vreme după cea a slăvitului mucenic 
Isidor, soldatul (vezi pomenirea lui la ziua de 14 mai). 


Ucigându-l torționarii pe Isidor prin, decapitare, sfânta şi viteaza Miropa a luat în 
ascuns trupul lui şi I-a îngropat cu cinste la un loc osebit. 


Dar ticălosul dregător Numerian, auzind de furtul acesta, a voit să ucidă gărzile 
care ar fi trebuit să păzească trupul mucenicului. Auzind că oameni nevinovaţi 
urmează să fie ucişi din pricină că ea luase trupul mucenicului, fericita Miropa a 
alergat şi a stat înaintea dregătorilor şi a mărturisit cu glas tare că ea este aceea care 
a luat şi a îngropat cu cinste trupul Sfântului mucenic Isidor. Pentru aceasta ea a 
fost biciuită bestial şi aruncată apoi în temniţă cu trupul numai o rană sângerândă. 


Dar Domnul nu o a lăsat pe muceniţa Lui întru singurătatea suferinţei. La miezul 
nopții temniţa a strălucit de lumină cerească şi Sfântul slăvit mucenic Isidor, 
soldatul a venit la ea, înconjurat de mulțime de sSinţi îngeri. „Pace ţie, Miropa," a 
zis Sfântul Isidor. „Rugăciunea ta a străbătut cerurile şi iată curând vei fi cu noi şi 
te vei încununa cu cununa cea gătită ție." 

Sfânta muceniţă s-a bucurat atunci cu bucurie mare şi şi-a dat sfântul ei suflet în 
mâna lui Dumnezeu. Din trupul ei a ieşit atunci o mireasmă dumnezeiască şi dulce 
care a cuprins toată temniţa. 


Unul din temniceri, care a văzut toate cele despre Miropa şi a simţit mireasma, a 
crezut în Hristos şi s-a botezat, fiind şi el curând martirzat pentru aceasta. 


Sfânta muceniță Miropa s-a strămutat la veşnica viaţă în anul 251 după Hristos. 


(Copilă fiind, „ea stătea la mormântul Sfintei Ermiona, una din fiicele Sfântului 
apostol Filip şi primea din mormântul sfintei mir pe care-l dădea din belşug 
tuturora. De aici a primit şi numele de Miropa." - din Sinaxarul Sfintei din Minei.) 


Pomenirea Sfântului Uroş, regele Serbiei 


El a fost fiul ţarului Duşan şi a domnit în cumplitele vremuri de prăbuşire a 
regatului sârb. Blând, evlavios şi smerit, el nu a voit să îi aducă cu forța pe nobilii 
lui la supunere faţă de rege şi faţă de interesele regatului sârb. Printre aceşti nobili 
s-a aflat şi violentul Vukaşin, care în cele din urmă I-a şi asasinat pe rege. 


Bunul Uroş a luat moartea mucenicească în a doua zi a lunii decembrie din anul 
1367, pe când era în vârstă de treizeci şi unu de ani. Asasinat de muritori, el a fost 
preaslăvit veşnic de Dumnezeu. 


Sfintele lui moaşte făcătoare de minuni au odihnit la Mânăstirea lazak din Fruska 
Gora, de unde au fost aduse la Belgrad în timpul celui de al doilea război mondial. 


Ele au fost aşezate în Biserica Catedrală alături de cele ale kneazului Lazăr şi ale 
despotului Ştefan Ştiliianovici. 


În timpul domniei acestui rege sfânt s-a ridicat Mânăstirea Sfântului Nahum de 
lângă Lacul Ohrida, de către unul dintre nobilii regelui, Grgur [Grigorie]. 


Pomenirea Sfântului prea cuviosului părintelui nostru Atanasie, zăvorâtul de 
la Mânăstirea Peşterilor din Kiev 


Acest bărbat sfânt s-a săvârşit către Domnul după o viaţă lungă de nevoinţe aspre 
sihăstreşti şi a fost îmbăiat, îmbrăcat şi pregătit de sfânta înmormântare de către 
fraţii lui duhovniceşti. 

Sfântul Atanasie era mort de două zile când deodată s-a întors la viaţă. Când au 
venit ca să îi facă rânduiala înmormântării, fraţii 1-au aflat şezând şi plângând, viu, 
iar nu mort, aşa cum îl lăsaseră. După învierea lui din morți Sfântul Atanasie a 
intrat într-o chilie de unde nu a mai ieşti timp de doisprezece ani, până la moartea 
lui, timp în care nu a mai vorbit cu nimeni şi a trăit numai cu pâine şi apă. 


EI s-a săvârşit către Domnul la anul 1176. 
Pomenirea Sfântului lesei, episcopul cetăţii Tilkani |din Georgia] 


EI este unul dintre cei treisprezece părinţi sirieni (a căror pomenire este la ziua de 
7 mai). EI a fost mare făcător de minuni. 


Cu rugăciunea el a schimbat cursul unui mare fluviu, astfel încât, de la o foarte 
mare distanţă, el să vină şi să curgă aproape de cetatea Tilkani. 


Sfintele lui moaşte odihnesc într-o Sfântă biserică închinată hramului lui, din 
cetatea georgiană Tilkani. 


Cântare de laudă la Sfântul Uroş, regele Serbiei 


Puterea lui Duşan s-a risipit ca un vânt, 
Dar sfinţenia lui Uroş a rămas pe vecie. 


Neputincioasă este tirania, puternică virtutea, 
Astfel şi Uroş a fost: silă i-a fost lui de tiranie, 
Ci în virtute, adevăr şi dreptate un puternic a fost. 


Regele Uroş iubit-a din suflet pe Hristos Domnul, 
Ela pierdut lumeasca putere, dar Raiul a câştigat. 


Sufletul lui de nici un păcat întinatu-s-a, 
Biruit, a învins, asasinat, este viu. 


Nici toţi trufaşii nobili în a lor viaţă toată 
n-au putut săvârşi ceea ce trupul sfânt al lui Uroş 
După a lui moarte a lucrat. 


EI este plăcutul lui Dumnezeu, prea puternic. 
Bogaţii cei puternici s-au prefăcut în ţărână, 

A lor domnie silnică cu totul a pierit. 


Regele Uroş însă, ucisul, de-a Domnului 
Dreptate şi Adevăr fost-a plin. 


Pentru aceasta Rege rămas-a şi acum, în ceruri, 
Rege rămânând şi poporului lui. 


Ale poporului dureri alină el cu rugăciunea, 
Mijlocind cu râvnă înaintea lui Dumnezeu. 

EI îndurare cere pentru toţi sârbii, 

Pentru toţi drepcredincioşii Domnului Hristos. 


O Sfinte Rege Uroş, prea nobile şi sfinte, 
Ajută-ne şi nouă să împlinim Legea lui Dumnezeu! 


Cugetare 


„Dar cine s-a întors vreodată de pe cealaltă lume, ca să ne spună nouă cum este în 
ea?" Aşa întreabă şi azi necredincioşii. 


Unora ca aceştia omul credincios trebuie să le răspundă aşa: „Pocăiţi-vă de păca- 
tele voastre şi veţi afla; curățiţi-vă viaţa şi învredniciţi-vă cercetării Duhului, şi veți 
afla." 


Y Sfântul Avacum a călătorit purtat fiind de un înger. 

Y Sfânta Miropa a văzut oștile îngereşti, iar în mijocul lor, pe Sfântul slăvit 
mucenic, Isidor soldatul. 

Y Sfântul Atanasie de la Peşterile kievene a fost mort cu trupul timp de două 
zile, dar pe cealaltă lume, cu sufletul, a fost viu. 


Întorcându-se după două zile în trup, fraţii s-au strâns în jurul lui şi L-au întrebat: 
„Cum ai înviat, Părinte? Ce ai văzut? Ce ai auzit?" 


Dar Sfântul Atanasie nimic nu a grăit, fiind îngrozit de ceea ce văzuse în cealaltă 
lume, ci le-a zis fraţilor doar atât: „Mântuiţi-vă!" 


Dar silindu-l fraţii să le dezvăluie măcar puţin din adevărul lumii de dincolo, 
Sfântul Athanasie le-a zis: „Oricât de puţin v-aş spune, voi nici mă veţi crede, nici 
veţi asculta." 

Silindu-l însă mult fraţii, el le-a zis: „Pocăiţi-vă în fiecare clipă a vieţii voastre şi 
rugaţi-vă Mântuitorului Hristos şi Maicii lui Dumnezeu." 


Există şi în zilele noastre mărturii ale unor oameni care s-au întors la viaţă după ce 
au murit. Aceste mărturii niciodată nu se contrazic unele pe celelalte, ci totdeauna 
se completează. 


De exemplu, cei care mor văd cum o parte a celeilalte lumi este mult mai largă şi 
infinit mai spațioasă decât lumea aceasta. Mulţi oameni, la ceasul morţii lor, se 
întâlnesc cu rudeniile lor cele care au murit demult şi vorbesc cu ele. 


Lucrul acesta este aproape obişnuit, în anul 1926, în satul Vevcani, Meletie P. se 
afla pe patul morţii. EI a vorbit cu copiii lui, care muriseră cu douăzeci de ani mai 
înainte. Cei strânşi în jurul lui i-au zis: „Nu mai ştii cu cine vorbeşti." 


Dar Meletie a zis: „Ba, ştiu cu cine vorbesc, vorbesc cu copiii mei care au murit şi 
îi văd şi vorbesc cu ei aşa cum vă văd şi vorbesc cu vol." 


Luare aminte 


Să luăm aminte la căderea din Rai a lui Adam şi Evei, din pricina păcatului 
(Facerea 3): 
e La cum Adam şi Eva, mai înainte de a păcătui, erau înveşmântaţi întru 
nevinovăție, nevăzându-se unul pe celălalt gol; 
e La cum, după neascultare, Adam şi Eva s-au văzut goi şi s-au ascuns de la 
Faţa lui Dumnezeu, 
e Lacumorice virtute este haină şi orice păcat, goliciune. 


Predică despre descoperirile de bucurie de la începutul Sfintei Scripturi 
La început a făcut Dumnezeu cerul şi pământul (Facerea 1:1). 
Cât de scurt, dar bogat şi cuprinzător, este tot cuvântul lui Dumnezeu! El este ca 
inul împăturit, pe care îl porți sub braţ, dar întinzându-l pe iarbă, vezi că acoperă 
un spaţiu larg. 
Cât de nenumărate înţelesuri scumpe ne dă la iveală cuvântul acesta al lui 


Dumnezeu, despre care ne este vorbirea acum! - La început a făcut Dumnezeu 
cerul şi pământul. 

Y Mă întâi, el ne arată că Dumnezeu este Singurul veşnic şi nefăcut. Această 


primă descoperire aduce în inimile noastre bucurie de negrăit. Căci în 
vâltoarea vieţii acesteia în care trăim, care grăbeşte pururea spre distrugere 
şi spre moarte, ne umple inimile de bucurie şi de linişte faptul că Făcătorul 
nostru este veşnic şi viu. Cuvântul acesta ne mai spune că Domnul Cel Unul 
şi Cel Bun este Făcătorul lumii, şi fiind Făcător, EI este deci şi Atotputernic 
şi Chivernisitor. 

Această a doua descoperire naşte în inimile noastre bucurie negrăită. 
Lumea prin urmare nu este rodul haosului şi al întâmplării, neraţională şi 
lipsită de scop, ci ea este creația Celui Atotinţelept Dumnezeu, 
Atoatecunoscător şi Atotmilostiv, Care cârmuieşte lumea cu putere, ducând- 
o spre scopul de EI dorit. Cuvântul acesta ne mai descoperă că această lume 
are un început şi prin urmare că ea va avea neapărat şi un Sfârşit. 

Iată o a treia descoperire care umple inimile noastre de bucurie negrăită. 
Căci trist ar fi să fie această lume veşnică şi trist ar fi ca toate idealurile ei, 
apropiate sau depărtate, să-şi poată afla sursa împlinirii în ea. Nedreptatea 
unei asemenea perspective ar zgudui de durere minţile celor inteligenți şi ar 
arunca în prăpastia tristeţii inimile drepţilor. 

În sfârşit, acest cuvânt al lui Dumnezeu ne arată că Dumnezeu a creat două 
lumi, cerească şi pământească sau lumea puterilor netrupeşti şi lumea celor 
pământeşti. lar această a patra descoperire umple cu adevărat inimile 
noastre de bucurie negrăită. Căci aşa cum ne ridicăm acum privirea spre 
înalt şi ne bucurăm de soare, de lună şi de stelele din tăria cerului, aşa ne 
putem ridica ochii minţii către înaltul lumii celei duhovniceşti, a 
netrupeştilor puteri, care este asemenea nouă, numai că mai curată şi mai 
strălucitoare. Da, ne bucurăm pentru că ştim că există o lume mai bună 
decât a noastră, o lume în care în curând, vom putea să intrăm şi noi, 
asemenea călătorului ostenit, care ajunge în sfârşit acasă şi se odihneşte. 


O, ce tristă ar rătăci a oamenilor privire dacă nu ar exista decât această lume şi 
dacă nu ar exista un cer mai înstelat deasupra noastră! Ce trist ar rătăci al omului 
duh în această trupească lume, dacă nu ar exista lumea netrupeştilor puteri, 
cerească! 


O, Stăpâne Doamne Llisuse al nostru Preablânde, ie aducem pururea Slavă şi 
laudă! Ţie pururea aducem închinare şi mulțumită în veci. Amin! 

Viaţa Sfântului proroc Avacum 


Le 


VE 18 E 

Care se prăznuieşte de către Sfânta Biserică în ziua de 2 decembrie. 


Vestind lumii cea de la amiazăzi venirea lui Dumnezeu din Fecioară, Avacume, de 
Dumnezeu grăitorule, şi auzirea de la starea străjii celei dumnezeieşti, de la îngerul 
cel purtător de lumină, ai vestit lumii Învierea lui Hristos. Pentru aceasta cu veselie 
strigăm ţie: Bucură-te, frumseţea cea luminată a prorocilor. 


Introducere 


Felul cum este transliterat numele acestui profet diferă, în funcție de o traducere 
sau de alta. Astfel unii traducători socotesc că numele profetului înseamnă „îmbră- 
țişând, îmbrăţişare””, de vreme ce, în opinia cestora, derivă de la verbul ebraic „a 
lua în braţe, a îmbrăţişa””. Cum este vorba despre numele unei persoane, ar putea 
indica, aşadar, fie pe cineva care îmbrăţişează, fie pe cineva care este îmbrăţişat. 


1 Minei, 2 decembrie, Sfântul proroc Avacum, condac, glas 4. 

Filon Alexandrinul (secolul I d.Hr.) traduce numele prin „îmbrățişând” (lat. 
amplexans). 


În Septuaginta, numele este transliterat sub forma Abbakoum, iar în Sinaxar 
numele este redat sub forma Avvacum şi se precizează că înseamnă „părinte al 
creşterii”, în ideea că numele ar fi compus din avva, „părinte”” şi cum, „a creşte”. 
Fericitul leronim (cca 342-420), în traducerea sa, redă numele sub forma Habacuc 
* spunând că înseamnă „„luptător””, pentru că el s-a luptat cu Dumnezeu ?. La 
începutul cărții, mai cu seamă în capitolele 1 şi 2, despre Avacum nu se spune 
nimic altceva, decât că era „prorocul”?. 


Acest proroc de Dumnezeu inspirat descinde din linia Liei şi, prin aceasta, din 
seminţia patriarhului Simeon, după cum atestă Dorotei * şi Epifanie ?. Fiu al lui 
Safat, provenea din ţinutul Bethzochar 4 Pe de altă parte, în versiunea Sfintei 
Scripturi pe care o avem la îndemână 7, la sfârşitul psalmului din Cartea lui 
Avacum, traducătorii pun pe seama profetului cuvintele: Mai marelui cântăreților, 
cu cântare din harpe [Avacum 3:19]. Cei care acceptă versiunea aceasta socotesc 
că, de vreme ce participa la cântarea liturgică de la Templu, Avacum trebuie să fi 
ținut de una dintre familiile levitice însărcinate cu organizarea muzicii sacre. Pe de 
altă parte, Septuaginta redă în mod diferit cuvântul citat, şi anume: [...] ca eu să 
biruiesc întru cântarea Lui €. 


Sfântul Chiril al Alexandriei, împreună cu Teodor de Mopsuestia şi cu Teodoret de 
Cyr ” socotesc că versetul acesta din final se referă la cântările de laudă pe care 
Biserica le va înălța Domnului, pentru izbăvire. 


A 


* CF. Keil; F. Delitzsch, „Habakkuk””, în Commentary on the Old Testament, trad. James 
Martin, vol. 10, Hendrickson Publishers, Peabody, MA, 1989, p.49. 

* Ouia certamen ingreditur cum Deo, Prologue to Hab., cit. în Zondervan Pictorial Encyclopedia 
of the Bible, s.v., „„Habakkuk””, ed. cit., 1976. 

* Cron.Pash.70, cit. apud A Dictionary of the Bible, s.v.„art. „„Habakkuk””, ed. cit. 

* Opp. 1622/1682,11,247 sg.cit. apud A Dictionary of the Bible, s.v.„art. „„Habakkuk"”, ed. cit. 

* Bethzocharul ar putea fi identificat cu Khirber Beit Skaria (Beith-Zacharias), situate la 
aproximativ 9 km SE DE Bethleem, vezi The Old Testament Pseudepigrapha, ed. cit., p.393. Însă 
Bethzocharul nu se afla, în mod cert, pe teritoriul lui Simeon, ci în partea lui luda. Alte surse 
indică Bethzocharul ca fiind un cătun în nordul Lidiei, aproape de Mareşa, în munte. Vezi C.F. 
Keil, F. Delitzsch, ,,„Habakkuk”, în Commentary on the Old Testament, p.50. 

” După cum am mai precizat, autorii se referă la King James Version, care în acest caz nu diferă 
de versiunea sinodală pe care o folosim noi, pentru traducerea de faţă (n.tr.). 

3 Apud Biblia lui Anania (n.tr.). 

” Teodor de Mopsuestia (428) şi cu Teodoret de Cyr (466). 

De asemenea, Fericitul Ieronim leagă aceste cuvinte de propoziţia anterioară ', şi 
nu de referinţa la „mai marele cântăreţilor””. El opinează că sunt cântări de laudă, 
pe care „orice om de ispravă şi care se face vrednic de a fi ales de către Dumne- 
zeu”” le va înălța, la sfârşitul veacurilor, lui lisus Hristos, biruitorul, Cel dintâi care 
a dobândit câştig de cauză în luptă ||. 


Cei care se orientează după versiunile moderne ale Bibliei (KJV, de pildă, pentru 
limba engleză) îşi susțin opinia sprijinindu-se inclusiv pe cuvântul din Istoria 
omorârii balaurului şi a idolului din Bel, unde este menţionat profetul Avacum şi 
se spune despre el că ar fi din seminţia lui Levi 7. Totuşi unii susţin că acest 
Avacum, despre care se vorbeşte aici şi care i-ar fi adus de mâncare prorocului 
Daniel, este diferit de autorul cărții în discuţie. Tradiţia Ortodoxă mărturiseşte că 
este vorba despre una şi aceiaşi persoană "?. 


Context istoric 


Din scrierile profetului putem discerne cu o oarecare aproximaţie că Avacum a 
prorocit înainte de sosirea chaldeilor în Palestina, mai precis înainte de Victoria lui 
Nabucodonosor asupra faraonului Neco, la Carchemiş (605 î.Hr.), în cel de-al 
patrulea an al domniei lui Ioachim (609-598) - aceasta pentru că în carte se pre- 
vesteşte, vorbindu-se la timpul viitor, faptul că neamul acesta al chaldeilor va fi 
adus spre judecarea poporului din Iuda [cf. Avacum 1:5 sq.]. 


Prorocia lui Avacum este dată în perioada de decădere şi de colaps a Regatului 
Iuda (cca 626-586 î.Hr.). Capitolul 1 pare a corespunde perioadei anterioare anului 
605 î.Hr., când chaldeii s-au ridicat la putere, şi înainte de căderea cetății Ninive, 
din anul 612 î.Hr. În capitolele 1 şi 2 aflăm câteva dintre meditaţiile profetului 
referitoare la trufia şi lăcomia babilonienilor; este posibil ca acestea să fi fost scrise 
după anul 612 î.Hr. Astfel, ţinând seama de indiciile interne ale textului, se poate 
trage concluzia că Avacum a prorocit în perioada de început a supremaţiei 
chaldeilor. Însă este dificil de stabilit o dată precisă. De bună seamă, activitatea 
profetului, nevoinţele şi ostenelile acestuia vor fi durat mai mult, posibil să fi fost 
de prin anul 626 şi până prin 590, poate chiar mai târziu. 


"9 Et super excelsa mea deducet me victori in psalmis canentem (lat.), apud Keil and Delitzsch, 
p.50. 

"1 Ibidem. 

“ Ibidem pp.49-50. Nota s-a păstrat în Cod.Chisian. LXX din Tetrapla lui Origen şi a trecut în 
Syrohexaplar. Se mai regăseşte şi în LXX lui Rahlfs. Vezi şi Teodoret, P.G., 51:1809-1836. 

“ Minei, 2 decembrie, Sfântul proroc Avacum, Sinaxar. 

Regele iudeu losia, un reformator energic, a murit în anul 609 î.Hr. Odată cu el, s-a 
sfârşit şi cea de pe urmă perioadă de prosperitate pentru Iuda. Chaldeii vor invidia 
regatul pentru prima oară în anul 601 sau 600 [cf. IV Regi 24:1]. Babilonienii îşi 
vor impune legea asupra Ierusalimului şi vor deporta cea mai mare parte a popu- 
laţiei în anul 586. Vedem astfel că Avacum şi-a început viaţa într-o perioadă de 
prosperitate generală, care, treptat, a decăzut până la distrugerea totală a economiei 
şi a structurilor statului şi până la umilirea extremă a poporului; căci iudeii aveau 
să treacă prin chinurile înjositoare ale asediului şi ale surghiunului. 


Profetul, când a văzut dinainte robia, cucerirea Ierusalimului şi distrugerea 
Templului lui Dumnezeu, a plâns cu amărăciune. lar atunci când Nabucodonosor a 
intrat în lerusalim, prorocul a fugit la Ostrakine (astăzi Straki), între Egipt şi 
Arabia Petraea, pe coasta Mediteranei, la răsărit de Egipt. Apoi a trecut în Israel şi 
a trăit aici ca străin, în pământul lui Ismael, adică în Nabatea. lar după ce s-au 
întors chaldeii în Babilon, iudeii care fuseseră lăsaţi în Ierusalim s-au refugiat în 
Egipt. Atunci, profetul s-a întors în pământul său şi a propovăduit aici țăranilor '*. 


Profetul Avacum şi profetul Daniel 


Odată, pe când profetul era pe cale să ducă hrană celor ce lucrau la țarină, a rostit o 
prorocie pentru ai lui: „Eu am a merge într-o ţară îndepărtată, dar mă voi întoarce 
îndată. De va fi cumva să zăbovesc mai mult, luaţi aminte şi duceţi de mâncare 
secerătorilor.”” Doar ce a rostit aceste cuvinte, şi îngerul Domnului l-a luat pe el şi 
l-a dus în Babilon, unde l-a hrănit pe prorocul Daniel, care era acolo închis într-o 
cuşcă, împreună cu şapte lei. 


Întâmplarea este relatată astfel: Și era atunci Avacum proroc în ţara ludeilor şi 
acela fiersese fiertură, şi a pus pâine în scafă, şi mergea la câmp să ducă 
secerătorilor. Şi a zis îngerul Domnului către Avacum: Du prânzul care-l ai în 
Babilon, lui Daniel, în groapa leilor. Și a zis Avacum: Doamne! Babilonul nu I- 
am văzut şi groapa n-o ştiu unde este! Și l-a luat îngerul Domnului de creştet şi, 
ținându-l de părul capului său, l-a pus în Babilon deasupra gropii, întru 
repeziciunea duhului său. Și a strigat Avacum zicând: Daniele! Daniele! Ia 
mâncarea pe care ţi-a trimis-o ţie Dumnezeu! Și a zis Daniel: O, Ţi-ai adus 
aminte de mine, Dumnezeule, şi n-ai părăsit pe cei care Te caută şi Te iubesc pe 
Tine! Și s-a sculat Daniel şi a mâncat; iar îngerul Domnului îndată a adus pe 
Avacum la locul său [Istoria omorârii balaurului şi a sfărâmării lui Bel 40-46]. 


* Ibidem. 

În cea de-a şaptea zi, când regele Cyrus a venit să-l vadă pe Daniel mâncat de 
lei, însă l-a văzut pe Daniel şezând liniştit, teafăr şi nevătămat, a Strigat cu glas 
mare: Mare eşti, Doamne Dumnezeul lui Daniel! Și nu este altul afară de Tine! 
Și îndată l-a scos pe Daniel din groapă [cf. Istoria omorârii balaurului şi a 
sfărâmării lui Bel 47-49]. 


Dar să revenim la profetul Avacum. Pe când s-a întors el întru ale sale, purtat de 
acelaşi înger, la vremea potrivită pentru a-i hrăni pe lucrători, nu a spus nimănui, 
nimic din cele petrecute. Dar, din această întâmplare, el a înţeles că robii din 
Babilon se vor întoarce în curând la Ierusalim. 


Sfântul Ambrozie (cca 339-397), episcop al Milanului (374), vorbind despre 
puterile supranaturale dăruite omului, scrie: „„Avacum a zburat fără aripi [cf. Istoria 
omorârii balaurului şi a sfărâmării lui Bell.” P 

Sfântul Grigorie cel mare Dialogul (cca 540-604), papă al Romei cu începere din 
anul 590, afirmă: „Avem mărturie din Sfânta Scriptură că profetul Avacum a fost 
dus din ludeea până în Chaldeea într-o clipită, astfel încât să poată prânzi împreună 
cu profetul Daniel şi apoi deîndată să se întoarcă în ludeea.”? '€ 


Semnele profetului Avacum 


Profetul Avacum a dat semn celor din ludeea, spunând că oricând va vedea 
poporul lumină în Templu, să ştie că văd slava lui Dumnezeu. 


Cei care au alcătuit Sinaxarul arată că semnul acesta se împlineşte atunci când 
Domnul Dumnezeu vine să înveţe în Templul din Ierusalim şi, prin limina învăţă- 
turilor Sale, El luminează sufletele întunecate ale iudeilor, care, prin aceasta, sunt 
conduşi spre cunoaşterea slavei dumnezeirii Sale. 


Avacum a prorocit şi sfârşitul Templului, spunând că acesta avea să fie dărâmat de 
un popor venit din Apus. Acest popor este cel al romanilor. Atunci, catapeteasma 
lui David se va rupe în bucăţi, iar acoperişurile celor doi stâlpi se vor lua şi nimeni 
nu va şti unde se vor pune; îngerii îi vor duce în pustie, acolo unde a fost întocmit 
de la început Cortul Mărturiei. La plinirea vremii, prin aceştia va fi cunoscut 
Dumnezeu, căci ei îi vor lumina pe cei prigoniţi de vrăjmaşul omului, şarpele "7. 


*5 Sfântul Ambrozie, Letters, 49 to Horontianus, în ed. cit., p.91. 

“* Sfântul Grigorie cel mare, Dialogues, în vol. Fathers of the Church, vol.39, trad. Odo John 
Zimmerman 0O.S.B., C.U A. Press, WashingtonD.C., 1953, p.91. 

" Minei, 2 decembrie, Sf. Proroc Avacum, Sinaxar. Vezi The Old Testament Pseudepigrapha, ed. 
cit., pp.393-394. 

Sfârşitul profetului 


Cu doi ani mai înainte de întoarcerea poporului din robia babilonică, Avacum a 
i : A Ă E > 1] 
trecut la cele veşnice şi a fost îngropat în țarina lui '*. 


După cele scrise în lucrarea sa, Judaica, de către Alexandru Mavrocordat, țarina lui 
Avacum se află în satul Echela (Keilah) *?. 


În vremea lui Eusebiu (cca 256-cca 339/340) şi a Fericitului Ieronim, se cunoşteau 
două locuri, între Keilah şi Gibea, despre care se spunea că erau mormintele 
profetului ”*: Eusebiu spune într-un loc că mormântul lui Avacum se afla în Gibea, 
la aproximativ 30 km V de Ierusalim, dar, în alt loc, tot el spune că se afla în 
Echelah - localitate situată la aproximativ 37 km SV de Ierusalim. După Sozomen 
(prima jumătate a secolului al V-lea), locul mormântului de la sau de lângă Keilah 
fusese descoperit în vis episcopului de Eleutheropolis, pe nume Zebennos ”. 


Moaştele profetului Avacum s-au descoperit în timpul domniei lui Teodosie cel 
mare (379-395). 


Sursa: „Vieţile Sfinţilor proroci””, Editura Cartea Ortodoxă Bucureşti, 2010, 
pag. 431-436. 


“5 Ibidem. 

* Judaica, p.107, vezi şi Sinaxarul. 

* Cf Onomast., ed. Lars et Parthey, pp.128-129, cit. în C.F. Keil, F. Delitzsch, „„Habakkuk””, în 
Commentary on the Old Testament, loc.cit. 

* HE, VIL.29, apud S.V. „„Habakkuk”, în A Dictionary of the Bible, Fames Hastings M.A.D.D. 
(ed.). 

Caracterizarea profetului 


Sfântul "Teofan (t 845), episcopul Niceei, imnograf şi mărturisitor, îl descrie pe 
înțeleptul şi prea binecuvântatul proroc Avacum ca pe unul care întru Domnul s-a 
bucurat. De asemenea, mai spune despre el că în chip vădit avea toată vârtutea, iar 
tot vicleşugul mintea sa îl ura, dând la iveală toată nedreptatea. Şi acelaşi mai 
adaugă că darul Duhului cel luminător, cu îndestulare în el sălăşluindu-se, lumina 


Profetul Avacum este reflexiv, el meditează asupra ţelurilor lui Dumnezeu. Cu- 
noaşte şi mărturiseşte păcătoşenia Iudeii şi chibzuieşte asupra ei: Până când, 
Doamne, voi striga fără ca să mă asculți şi voi ridica glasul meu către Tine din pri- 
cina silniciei, fără ca Tu să mă izbăveşti? Pentru ce Tu mă laşi să văd nedreptatea 
şi priveşti apăsarea? Prăpădul şi silnicia sunt în faţa mea, certuri şi gâlcevi se iscă! 
[Avacum 1:1-3] 


Sfântul Grigorie Teologul (cca 329/330-cca 390), patriarh al Constantinopolului 
(380), scrie despre Avacum că „foloseşte cuvinte şi mai aspre şi discută cu însuși 
Dumnezeu, ridicând vocea la Dumnezeu din cauza nedreptăţii judecătorilor [cf. 
Avacum 1:2-3]". 


„Prorocii şi toţi drepţii obişnuiesc să simtă durere nu numai pentru ei, ci şi pentru 
ceilalți oameni - arată Sfântul loan Gură de Aur. Dacă ai vrea să te gândeşti, ai 
vedea că toți îşi vădesc mila aceasta. [...] Vei auzi pe Avacum: Pentru ce mi-ai ară- 
tat mie osteneli şi dureri? [cf. Avacum 1:3]; şi iarăşi: Şi vei face pe oameni ca pe 
peştii mării [ef. Avacum 1:14]." % 


Pentru ce Tu mă laşi să văd nedreptatea şi priveşti apăsarea? Prăpădul şi silnicia 
sunt în faţa mea, certuri şi gâlcevi se iscă! [Avacum 1:3] Bărbat cu adevărat drept, 
Avacum nu se împăca defel cu judecătorii care judecau pricinile cu necinste şi cu 
strâmbătate. 


Sfânta Biserică intonează: „Avacum cel minunat, primind raza Duhului, s-a făcut 
cu totul dumnezeiesc. Şi, văzând păgânătatea judecătorilor şi judecata cea fară 


* Vezi Minei, 2 decembrie, Sf. proroc Avacum, Utrenie, canon, peasna a 4-a, glas 4. 

Sf. Ioan Gură de Aur, Homilies on Genesis, 29, în ed. cit., p. 108 [In limba română vezi Sf. 
Ioan Gură de Aur, Omilii la Facere (1-33), voi. I, XXIX, II, în Scrieri, 1, ed. cit., 7, p. 366 (n. 
tr.)]. 


Ar Dr De De Dr de Dr Dr De De De De de Dr Dr De de De e de dr dr fr A 


Xp PP XP IP 3 E e E 30 IE 3 2 2 2 2 E 30 E 37 IE 2 E DP E XX 


De De de e Ar De De De De dr De Dr De de De De De De De Dr De de de dr drd 


Xp PP XP 3 ID 0 e 30 E 3 2 2 2 2 E 30 E IE IE 2 E DP E XX 


dreptate, se necăjea gândind la dreptatea gândului către Hristos şi Stăpânul; şi cu 
cuget fierbinte şi de Dumnezeu iubitor se aprindea, ca un râvnitor.” * 


Dar este oare numaidecât de trebuinţă ca toiagul judecătorului să fie tocmai întru- 
chiparea cruzimii, a violenţei şi a barbariei? Aceasta să fie oare soluția? Nu sunt 
oare fărădelegile chaldeilor - un popor încă şi mai adâncit în răutăţi decât israeliți - 
mult mai intolerabile decât alunecările pe care ei sunt chemaţi să le pedepsească şi 
să le îndrepte? Dar, pe de altă parte, nu este oare poporul lui Israel mai responsabil, 
de vreme ce el avea Legea şi Prorocii? Prorocul priveghează şi aşteaptă să vadă 
cum va fi judecat pentru întrebarea sa sinceră. Între toate cuvintele, cel care iese 
mai mult în evidenţă este acesta: Dreptul din credinţă va fi viu! [Avacum 2:4] 


Profetul îşi încheie cartea ţinându-se tare în credinţă şi în integritate şi spune: Smo- 
chinul să nu mai înmugurească şi via rod să nu mai dea; înşelătoare să fie rodirea 
măslinului, şi ogoarele nimic să nu rodească! Turme să nu mai fie în ţarcuri şi vite 
în staide niciodată! Ci eu voi tresălta de veselie în Domnul, bucura-mă-voi de 
Dumnezeu, Mântuitorul meu! | Avacum 3:17-18] 


Sfântul Ciprian al Cartaginei (t 258) scrie într-o epistolă de-a sa: „Cu toţii, buni sau 
răi, suntem locuitori ai aceleiaşi case. Orice s-ar întâmpla în casa noastră, bine sau 
rău, cu toţii avem parte de aceeaşi soartă, până la sfârşitul acestei vieţi vremelnice 
şi până ce fiecăruia 1 se va hărăzi un locaş veşnic [|...]. Acolo vom vedea roadele 
nădejdii puternice şi ale credinţei celei neclintite. Sufletul nostru este înălţat chiar 
dintre ruinele acestei lumi decăzute, iar curajul nostru este întărit. Răbdarea noastră 
se umple de bucurie; iar mintea îşi află liniştea întru Domnul, întocmai după cum 
Duhul Sfânt ne spune prin prorocul şi ne îndeamnă, întărindu-ne prin cuvânt 
ceresc, nădejdea şi credinţa." 


Profetului îi mai este cunoscut şi faptul că nici unul dintre cei răi nu va scăpa nepe- 
depsit [cf. Avacum 2:6-20]. Până la urmă, Babilonul va fi judecat pentru fără- 
delegea, pentru crimele şi pentru lăcomia sa. Profetul primeşte dreptatea lui Dum- 
nezeu ca pe un act de încredere în ţelurile Sale şi în faptul că acestea se vor 
împlini. 


Spune prorocul: Voi sta de strajă şi mă voi aşeza în turnul cel de veghe ca să pri- 


veghez şi să văd ce-mi va grăi mie şi ce-mi va răspunde la tânguirea mea |Avacum 
21]. 


* Minei, 2 decembrie, Sf. proroc Avacum, Vecernie, stihiră, glas 4. 

Fericitul Ieronim explică, referitor la cuvântul acesta: „Ca un reproş adresat sieşi, 
pentru faptul de a fi rostit cuvintele acestea în necunoştinţă de cauză, el va scrie o 
cântare de pocăință. Dacă necunoştinţă nu s-ar fi socotit ca un păcat, atunci ar fi 
fost o osteneală zadarnică, din partea lui, să scrie carte de pocăință, iar dorul lui de 
a-şi exprima durerea pentru un fapt ce nu era păcat ar fi fost lipsit de sens." * 


În iconografia ortodoxă, profetul Avacum: 


> este reprezentat de obicei ca un tânăr fără barbă. 

— Alteori, este zugrăvit împreună cu un înger, care îl duce pe sus ţinându-l de 
păr. În acest caz;, este înfățișat ținând prinos de bucate, cel mai adesea trei 
pâini, însemnate cu semnul Sfintei Cruci. 

= În unele icoane mai vechi este arătat ducând peşti. 

— De asemenea, în alte icoane este închipuit cu un sul în mână, pe care scrie: 
Doamne, auzit-am de faima Ta şi m-am temut [Avacum 3:2], în acestea, 
prorocul ţine de obicei cu mâna stângă sulul, iar cu dreapta, îndoită din cot, 
arată urechea. 


Sfântul Teofan arată cum a fost cuprins Avacum de teamă: „Auzind auzul Atot- 

țiitorului, cu cucerire te-ai înfricoşat, minunate, şi, pricepând lucrurile Lui, te-ai 
3 . 2) 

cuprins de spaimă." % 


Scrierile profetului Avacum 


Înălţătoarele şi desăvârşitele scrieri ale lui, care în Septuaginta se numără al optu- 
lea în rândul prorocilor mici, debutează cu o convorbire între Dumnezeu şi profet. 
Din aceasta aflăm mai întâi că Domnul Dumnezeu este pe cale de a judeca şi de a 
aduce asupra decăzutului şi nedreptului popor al Legii un instrument de pedeapsă - 
pe chaldei. Citim: lată, Eu stârnesc pe chaldei, neam amarnic şi iute, care cutreieră 
ținuturi necuprinse, ca să pună stăpânire pe locuinţe care nu sunt ale lui [Avacum 
1:6]. 


În al doilea rând, aflăm de avertismentele pronunţate la adresa celor care erau 
acuzaţi că îşi înmulţesc averile lucrând nedreptatea, durând cetăţile pe fărădelege, 
pe lipsă de omenie şi punându-și nădejdea în idolii cei neputincioşi [cf. Avacum 2]. 


% Fer. leronim, Dogmatic and Polemica! Works. Against the Pelagians, în ed. cit., p. 291. 
% Minei, 2 decembrie, Sf. proroc Avacum, Utrenie, canon, peasna a 4-a, Slavă... 

Rugăciunea lui Avacum - care începe cu cuvintele: Doamne, auzit-am de faima Ta 
şi m-am temut |Avacum 3:2] - a fost preluată, pentru frumuseţea şi pentru profun- 
zimea ei, atât de către sinagoga evreiască, cât şi de către Biserica creştină. 


In imnografia creştin-ortodoxă, irmosul de la cântarea a patra, din slujba Utreniei 
pentru zilele de rând, se referă la prorocul Avacum şi la rugăciunea acestuia. 


În concordanţă cu aceasta, toţi marii imnografi ai Bisericii şi-au rânduit scrierile în 
aşa fel, încât să respecte rânduiala aceasta. Pentru cântarea a patra din Canonul 
pascal, Sfântul loan Damaschin (cca 675-cca 749) a alcătuit imnul: „La dumne- 
zeiasca strajă, de Dumnezeu grăitorul Avacum să stea împreună cu noi..." * Iar cel 
ce a biruit cerurile, apostolul Pavel, la rândul său, împrumută cuvântul acesta de la 
Avacum: dreptul din credinţă va fi viu [Romani 1:17; cf. Avacum 2:4; cf. Galateni 
3-11]. 


Chiar dacă este o carte scurtă, Cartea lui Avacum este plină de vitalitate şi de pu- 
tere. Este alcătuită într-un stil profetic clasic, din sentinţe concise, dar pline de 
semnificaţii. Imaginile folosite şi cursivitatea textului vădesc un autor de o sensi- 
bilitate şi de un lirism de cel mai înalt nivel. 


Un imn alcătuit pentru praznicul profetului ne spune că acesta a primit cuvântul cel 
ceresc prin intermediul unui înger: „Vestind lumii cea de la amiazăzi venirea lui 
Dumnezeu din Fecioară, Avacume de Dumnezeu grăitorule, şi auzirea de la starea 
străjii celei dumnezeieşti, de la îngerul cel purtător de lumină ai vestit lumii învie- 
rea lui Hristos. Pentru aceasta, cu veselie strigăm ţie: Bucură-te, frumuseţea cea 
luminată a prorocilor!"”$ 


Mesajul prorociilor lui Avacum 
In rândurile ce urmează ne propunem să subliniem succint cele şapte locuri în care 
profetul Avacum prevesteşte în chip minunat venirea lui Hristos, întruparea, 
lucrarea Sfinților apostoli, Crucea, înălțarea, faptul că drepţii prin credinţă vor fi 


vii, sfârşitul domniei celor puternici şi mântuirea unşilor Lui. 


1. Venirea lui Hristos [| Avacum 2:3, 11; 3:5-6] 


* ' Canonul învierii, facere a Sfântului loan Damaschin, cântarea a 4-a, irmos. 
*% Minei, 2 decembrie, Sf proroc Avacum, Utrenie, condac, glas 4. 

A. Căci este o vedenie pentru un timp hotărât; ea se va împlini la vreme şi nu va fi 
vedenie mincinoasă. Dacă întârzie, aşteapt-o, căci ea va veni sigur, fără greş [Ava- 
cum 2:3]. 


Sfântul Irineu (cca 130-cca 236), episcop al Lionului, spune că „prin venirea lui 

Hristos, El însuşi a împlinit toate, iar în Biserică mai împlineşte încă şi acum 
= A A SI s A a 2 

legământul cel nou pe care îl vestea Legea, mai înainte de împlinirea a toate" ”. 


B. Căci piatra cea din zid strigă şi grinda din căpriorii casei îi răspunde |Avacum 
Dj. 


Sfântul Ambrozie ne aduce aminte că Hristos „a chemat sufletele păgânilor din căi- 
le rătăcirii şi a adus înapoi inimile neamurilor care mergeau spre pierzanie. ŞI, cum 
li era cunoscut că aceştia erau amăgiţi de cuvintele diavolului, EI însuşi, spre a 
slăbi lanţurile şi legăturile înşelăciunii, a grăit mai înainte prin Abel, al cărui glas şi 
sânge au strigat la cer [cf. Facerea 4:10]. A grăit apoi prin Moise, către care a spus: 
Ce strigi către Mine? [leşirea 14:15]. A mai grăit apoi prin losua [cf. losua 1:1]. Şi 
iarăşi a mai grăit prin David, care se roagă: Strigat-am către Tine, mântuieşte-mă 
[Psalm 118:146]. La fel îi spune şi lui Isaia: Strigă!- iar prorocul întreabă: Ce să 
strig? [Isaia 40:6]. Mai grăieşte prin Solomon, hărăzindu-i putere prorocească şi 
înţelepciune mare: Veniţi şi mâncaţi din pâinea mea şi beţi din vinul pe care Eu |- 
am amestecat cu mirodenii |Proverbe 9:5]. Şi ca piatra cea din zid strigă, sau din 
căpriorii casei [ef. Avacum 2:11]. % 


C. Doamne, auzit-am de faima Ta şi m-am temut de punerile Tale la cale, Dumne- 
zeule! Fă să trăiască, în cursul anilor, lucrarea Ta şi, în trecerea vremii, fă-o să fie 
cunoscută! Dar, întru mânia Ta, adu-Ţi aminte că eşti şi milostiv! [Avacum 3:2] 


Sfântul Chiril (378-444), patriarh al Alexandriei, scrie: „Profetul Avacum a văzut 
de mai înainte slava Domnului Dumnezeului si Mântuitorului nostru si, copleşit de 
minunatele Sale fapte, I-a adus cuvinte de laudă, spunând: Doamne, auzit-am de 
faima Ta şi m-am minunat de faptele Tale, Dumnezeule!... [cf. Avacum 3:2] 
Despre care dintre faptele Mântuitorului nostru putem spune că nu ar fi vrednice de 
toată minunarea? Care dintre ele nu este măreaţă si demnă de cea mai înaltă 


* Sf. Irineu, Adv. Haeres., în ed. cit., p. 5Il. 
% Sf. Ambrozie, Letters, Let. to Irenaeus, în voi. Letters, în Fatbers ofthe Church, voi. 26, pp. 
426-427. 

slăvire? Care dintre ele nu vădeşte dumnezeiasca Lui putere? Şi vedem lămurit 
aceasta din cele ce ni se citesc din evanghelicele Scripturi." 


Sfântul Chiril al Ierusalimului (315-386) întreabă: „Care este, profetule, semnul 
Domnului ce vine? El spune mai jos: In mijlocul a două vieţi te vei cunoaşte 
[Avacum 3:2], Cu alte cuvinte, profetul spune Domnului lămurit aşa: Când vii în 
trup, trăieşti şi mori şi după ce înviezi din morţi, trăieşti iarăşi." *? 


Sfântul Simeon Noul Teolog (949-1022), la rândul său, întreabă: „Ce altceva ar 
urmări oare să lămurească, referindu-se de două ori la auz, dacă nu faptul că prin 
înrâurirea Duhului a primit el cunoaşterea celor despre Domnul nostru, Fiul lui 
Dumnezeu, prin venirea căruia a cunoscut iconomia mântuirii şi si-a însusit 
învătătura aceasta?" ** 


Vasile monahul cântă: „Cu Duhul văzând mai înainte, prorocule Avacum, întru- 

parea Cuvântului, ai propovăduit strigând: Când se vor apropia anii, Te vei 
a 4 A în i Aa 4 

cunoaşte, când va veni vremea, Te vei arăta. Slavă puterii Tale, Doamne!" i 


D. Dumnezeu vine din Teman şi Cel Sfânt din muntele Paran! Sela (oprire) - Slava 
Lui acoperă cerurile şi tot pământul este plin de slava Lui! [Avacum 3:3] De ce se 
teme profetul? „Auzit-a prorocul de venirea Ta, Doamne, şi s-a temut; că aveai să 
Te naşti din Fecioară şi oamenilor să Te arăţi; şi a grăit: Auzit-am auzul Tău şi m- 
am temut [ef. Avacum 3:2]; slavă puterii Tale, Doamne!" * 


Sfântul Chiril al Alexandriei întreabă: „Şi din ce parte a Ierusalimului vine? Din 
răsărit? De la apus? Din miazăzi? Din miazănoapte? Spune-ne exact. lar Avacum 
răspunde foarte lămurit şi zice: Dumnezeu va veni de la Teman [Ava-cum 3:3] - iar 
Teman se tălmăceşte răsărit. ,, 


3 Sf Chirii al Alexandriei, Commentary on the Gospel of Saint Luke, VIII.44, în ed. cit., p. 190. 

* Sf. Chiril al Ierusalimului, CatecheticalLectures, XII, în ed. cit., p. 77 [Pentru versiunea în Ib. 
rom. vezi Sf. Chiril al Ierusalimului, Catehezele, ed. cit., p. 293 (n. tr.)]. 

* Sf. Simeon Noul Teolog, Discursuri etice, III. 

* Minei, 21 noiembrie, Praznicul Intrării în Biserică a Preasfintei Stăpânei noastre Născătoarea 
de Dumnezeu şi pururea Fecioara Maria, Utrenie, alt canon, cântarea a 4-a, irmos. 

* Triod, Joi, în a doua săptămână a Sfântului şi Marelui Post, Utrenie, cântarea a 4-a, altă 
tricântare, irmos. 

Sfântul loan Damaschin interpretează prorocia aceasta ca referindu-se la întruparea 
Cuvântului: „Venirea Ta cea din Fecioară mai înainte văzând-o Avacum, spăi- 
mântându-se grăia: întrupându-Te vii din Teman, Izbăvitorule, să chemi pe Adam 
cel lepădat." * Şi alta: „Avacum, prea curat pântecele tău munte umbrit mai înainte 
l-a văzut, Curată. Pentru aceasta a şi grăit: De la miazăzi va veni Dumnezeu şi Cel 
Sfânt din muntele cel cu umbră deasă." * 


Iar Sfântul Teodor Studitul (759-826) vorbeşte despre muntele cel cu umbră deasă, 
care o prevesteşte pe Născătoarea de Dumnezeu: ,.|...]muntele cel sfânt şi prea 
vederos al lui Dumnezeu, la lăcaşurile cele cereşti pre sus se ridică." * 


Sfântul Grigorie al Nicomidiei (t 880) arată de asemenea: „Muntele cel umbrit, 
carele mai înainte l-a văzut Avacum [cf. Avacum 3:2], mai înainte a vestit pe ceea 
ce a început înlăuntru între cele neumblate ale Bisericii; căci cu adevărat a odrăslit 
bunătăţile şi acoperă marginile." Iar într-un imn dedicat Naşterii Domnului 
lăudăm: „Munte umbrit de bunătăti te-ai arătat, Preacurată, din care a venit în chip 
de rob Stăpânul, ca să libereze pe oameni din robie." “ 


E. Înaintea Lui merge molima, iar prăpădul vine pe urma Lui. Se opreşte!... Zgu- 
duie pământul! [Avacum 3:5-6] 


Sfântul Irineu spune: „Cei care susțin că Domnul vine de la răsărit, din muntele cel 
cu umbră deasă [cf. Avacum 3:3], vestesc sosirea Lui din Bethleem. Căci de acolo 
a ieşit Cel ce toate le conduce, cel ce dă hrană poporului Părintelui Său." *[38] Şi 
în aceeaşi lucrare: „înaintea feţei sale merge Cuvântul, iar piciorul Său păşeşte prin 
câmpie [cf. Avacum 3:5] - cuvântul acesta arată lămurit că EI este Domnul şi că 
venirea Lui va fi în Bethleem şi din Muntele Efrem, care este la sud de moştenire, 


“ Minei, 24 decembrie, înainteprăzriuirea Naşterii Domnului Dumnezeului şi Mântuitorului 
nostru lisus Hristos, Utrenie, canon, cântarea a 4-a, irmos. 

“ Penticostar, Miercuri, în a patra săptămână după Paşti, seara, tricântare, cântarea a 4-a, glas 
3, irmos. 

*  Minei, 15 august, Praznicul Adormirii Preasfintei Slăvitei Stăpânei noastre de Dumne-zeu 
Născătoarei şi pururea Fecioarei Maria, Utrenie, canon, peasna a 4-a. 

* Ibidem, 21 noiembrie, Praznicul Intrării în Biserică a Preasfintei Stăpânei noastre 
Născă-toarea de Dumnezeu şi purururea Fecioara Maria, Utrenie, canon, cântarea a 4-a, irmos. 
“9 Jbidem, 2 decembrie, Sf. Proroc Avacum, Utrenie, canon, peasna a 3-a, Şi acum... a Născă- 
toarei. 

“ Sf Chiril al Ierusalimului, Catechetical Lectures, XII, în ed. cit., p. 77 [Pentru versiunea în lb. 
rom. am consultat Sf. Chiril al Ierusalimului, Catehezele, XI1.20, ed. cit., p. 293 (n. tr.)]. 

şi că EI este Om. Căci zice: piciorul Său păşeşte prin câmpie [cf. Avacum 3:5] - iar 
aceasta arată că este om." * 


2. Sfinţi apostoli [Avacum 2:7; 3:8, 15] 


A. Oare nu se vor scula fără de veste cei ce te-au împrumutat şi nu se vor trezi oare 
călăi tăi? ŞI tu vei ajunge prada lor! |Avacum 2:7] 


Sfântul Chiril al Alexandriei notează că „Sfinților apostoli li s-a dăruit harul cel 
vrednic de toată cinstirea [...]. Omul primeşte putere asupra duhurilor celor necu- 
rate şi vădeşte toată deşertăciunea mândriei care în aşa de mare cinste era mai 
înainte ţinută, chiar cea a diavolului. [...] Căci, astfel zicând, au pricinuit pagubă 
satanei, împuţinându-i cinstirea, prădându-i agoniseala şi aducând la Hristos cele 
aflate mai înainte sub stăpânirea sa, prin credinţa în EI; aşa au pricinuit ei război 
satanei. Mare a fost, aşadar, puterea încredinţată Sfinţilor apostoli prin voia lui Hri- 
stos, Mântuitorul nostru, al tuturora. Căci EI le-a dat lor putere asupra duhurilor 
celor necurate” *. 


B. Oare împotriva fluviilor Şi-a aprins Domnul văpaia Sa? Sau asupra marilor râuri 
mânia Sa? Ori împotriva mării urgia Ta, când Tu încaleci caii Tăi şi Te sui în ca- 
rele Tale de biruinţă? [Avacum 3:8] 


Sfântul Grigorie de Nyssa * (cca 335-cca 395) şi Fericitul Ieronim * consideră că 
această cavalerie reprezintă ceata îngerilor. Dar, la vremea praznicului profetului 
Avacum, care se sărbătoreşte în fiecare an în ziua de 2 decembrie, imnele bise- 
riceşti compară apostolii cu aceşti cai şi cu nişte armăsari: „Stând la dumnezeiasca 
strajă, cinstitul Avacum a auzit taina cea nespusă a venirii Tale către noi, 
Hristoase, şi a arătat proroceşte propovăduirea Ta, mai înainte văzând pre înţelepţii 
apostoli ca pre nişte cai, tulburând marea limbilor celor de multe neamuri." * 


Sfântul loan Damaschin, alcătuind canoanele pentru praznic, scrie: „De Dumnezeu 
grăitorule Avacum, văzut-ai pe sfinţii ucenici ca pe nişte cai tulburând vădit marea 


“ Idem, ibidem, p. 451. 

* Sf Chiril al Alexandriei, Commentary on the Gospel ofSaint Luke, 9:47, în ed. cit., p. 208. 

* Sf. Grigorie de Nyssa, Commentary on the Song of the Songs, III, în ed. cit., pp. 77-81 [In Ib. 
rom., vezi Sf. Grigorie de Nyssa, Tălcuire amănunţită la Cântarea Cântărilor, ed. cit., p. 146 (n. 
sI 

“* Sf. Ieronim, 1-59 On The Psalms, 9, în ed. cit., p. 65. 

*“ Minei, 2 decembrie, Sf. proroc Avacum, Vecernie, stihiră, glas 4. 

necunoştinţei şi înecând înşelăciunea cu dogmele dreptei cinstiri de Dumnezeu..." 
47 


Sfântul Teofan înţelege la fel, iar la praznicul Soborului Sfinților apostoli cântă: 

„Singuri văzătorii Tăi, Cuvinte, toiag de putere având crucea Ta, au tăiat marea cea 
fe, Z SE : : N : ra Ş 4 

sărată a acestei vieţi, ca nişte cai turburând valurile mulțimii dumnezeilor." % 


C. Cu caii Tăi Tu cutreieri marea, puhoiul întinselor ape [Avacum 3:15]. 


La praznicul Botezului Domnului, cuvintele acestea din Sfânta Scriptură [cf. Ava- 
cum 3:8-15] sunt indicate ca prefigurând venirea Mântuitorului la Botez şi felul 
cum Sfinţii apostoli vor boteza spre mântuire. „Venirea Ta cea către Botez, văzân- 
du-o mai înainte Avacum, spăimântându-se a strigat: La mare mergând pre caii 
Tăi, Mântuitorule, au turburat ape multe [cf. Avacum 3:15]. 9 


3. Crucea | Avacum 3:4] 


Izbucnire de lumină ca la răsărit de soare, raze vii din mâna Lui pornesc!... Acolo 
stă tainic ascunsă puterea Lui! | Avacum 3:4] 


Sfântul Ciprian al Cartaginei scrie: „In Patimile şi în Crucea lui Hristos se află toa- 
tă vârtutea şi puterea." % 


Fericitul Ieronim spune despre Avacum următoarele: „Avacum, ca un luptător vi- 
teaz şi puternic (numele lui însemnând îmbrăţişare), stă de veghe aşezat în turnul 
de veghere [cf. Avacum 2:1], pentru a putea privi la Crucea lui Hristos şi a spune: 
Slava Lui acoperă cerurile şi tot pământul este plin de slava Lui! Izbucnire de 
lumină ca la răsărit de soare, raze vii din mâna Lui pornesc!... Acolo stă tainic as- 
cunsă puterea Lui! [Avacum 3:3-4]." 


4. Înălţarea [Avacum 3:11] 


* Ibidem, Utrenie, condac, glas 4. 

* Ibidem, 30 iunie, Prăznuirea Soborului Sfinţilor şi întru tot lăudaţilor celor 12 apostoli şi a 
celor şaptezeci, Utrenie, canon, peasna a 4-a, Slavă... 

*' Ibidem, 5 ianuarie, înainteprăznuirea Botezului Domnului, Vecernie, cântarea a 4-a, irmos. 

* Sf Ciprian al Cartaginei, The Treatises ofCyprian, în ed. cit., p. 524. 

s1 Fer. Ieronim, Letters and Select Works, III. to Bishop Paulinus ofNola (394 Î.Hr.), în ed. cit., 
p. 100. 

Soarele şi luna s-au oprit în locuinţa lor; ca să facă lumină, săgețile Tale pornesc şi. 
fulgerele lăncilor Tale fără încetare scapără | Avacum 3:11]. 


Sfântul Grigorie cel mare scrie: „Despre slava înălțării Sale a scris profetul Ava- 
cum: Soarele şi luna s-au oprit în locuinţa lor [Avacum 3:11]. Ce înseamnă, aici, 
soarele, dacă nu tocmai Domnul, iar luna ce poate să însemne altceva decât Bise- 
rica? Până ce Domnul S-a înăllţat la ceruri, Biserica Lui cea sfântă avea a se teme 
de potrivniciile acestei lumi în fel şi chip. Dar, întărită fund prin înălțare, a 
dobândit făţiş cele în care mai înainte tainic a crezut. Soarele s-a înălțat, iar luna la 
locul ei a stătut, căci atunci când Domnul a ajuns la ceruri, Biserica cea sfântă a 
Lui a sporit în putere şi în cuvânt." * 


Faptul că luna rămâne la locul ei înseamnă fecioria Maicii Domnului, care rămâne 
nestricată - arată Sfântul Modest al Ierusalimului (cca | 634) ”. 


Sfântul Teofan: „Soarele cel neapus din pântece fecioresc a răsări se grăbeş-te, ca 
Y : d 4 
să lumineze toată partea cea de sub soare..." * 


5. Neamurile primesc Evanghelia | Avacum 3:14] 


Strâpuns-ai cu săgețile tale capul lui Faraon şi al celor care se năpusteau asupra 
mea ca să mă sfărâme, în strigăte de veselie, ca şi cum porneau să sfâşie pe cel ne- 
norocit în adăpostul lor | Avacum 3:14], 


„Căci Preaputernicul Dumnezeu - notează Sfântul Grigorie cel mare - străpunge cu 
săgețile Sale capetele voievozilor [cf. Avacum 3:14], căci a lepădat mândria iu- 
deilor, alungându-i de la Sine. Neamurile au fost chemate în locul celor lepădaţi, 
căci atunci când iudeii au căzut din credinţă, inimile celor dintre neamuri s-au 
strâns îndeolaltă spre cunoaşterea credinţei. În mod evident, neamurile şi-au 
deschis inimile spre a primi hrana Sfintei Scripturi şi în chip tainic au primit-o, ca 
un om sărac, Căci, cu grabă şi în tăcere mâncând ei, au primit cuvintele vieţii." 
[52] 


6. Îndreptarea prin credință [Avacum 2:4; 3:13] 


* Sf. Grigorie cel mare, Forty GospelHomilies, 29, în ed. cit., pp. 233-234. 

* Sf. Modest al Ierusalimului, Cuvânt la Adormirea Maicii Domnului. 

* Minei, 18 decembrie, Duminica înaintea Naşterii lui Hristos, Vecernia mare. 

” The Homilies ofSaint Gregory the Great on the Book of the Prophet Ezekiel, X, în ed. cit., pp. 
125-126. 

A. Dreptul din credinţă va fi viu! [Avacum 2:4] 


Sfântul Ciprian al Cartaginei afirmă că „iudeii nimic nu pricep din Scripturi, până 
ce nu cred mai întâi în Hristos. [...] Dreptatea este cu putinţă numai prin credinţă, 
în care este viaţa, aşa cum a prorocit Avacum, când a spus: Dreptul din credinţă va 
fi Viu! [Avacum 2:4]" *. 


Într-altă parte, Sfântul Ciprian adaugă: „Numai de câştigat avem prin credință şi 
atâta cât credem, atâta şi înfăptuim." 


B. leşit-ai ca să zdrobeşti poporul Tău, ca să izbăveşti pe unsul Tău [Avacum 3:13] 


Sfântul Grigorie cel mare, vorbind despre credinţă, observă: „Marcu aminteşte că, 
înainte de a Se înălța la ceruri, Domnul i-a mustrat pe ucenicii Săi pentru învâr- 
toşarea inimii lor şi pentru necredinţă [cef. Marcu 16:14], Le-a spus că omul, prin 
credinţă şi prin botez, se va mântui; tot cel ce nu primeşte să creadă se va pedepsi. 
Cu toţii putem spune în cugetele noastre: am crezut, deci mă voi mântui [cf. Ava- 
cum 2:4]. Cuvântul nostru este adevărat, dacă credinţa noastră este mărturisită şi 
prin fapte. În credinţa cea adevărată, cuvintele nu sunt contrazise prin fapte. [...] 
Trebuie să mărturisim realitatea credinţei noastre, exprimând-o în viaţa noastră de 
fiecare zi. Atunci ne vom putea numi cu adevărat credincioşi, când împlinim prin 
fapte cele ce le arătăm prin cuvinte." 


Sfântul loan Gură de Aur, referindu-se la îndreptarea prin credinţă, spune: „Scris 
este în cartea profetului Avacum, că dreptul prin credinţă va fi viu [cf.Avacum 
2:4]. Prin aceasta nu se arată numai dreptatea care este în credinţă, ci şi faptul că 
prin Lege nu este mântuire. Pentru că, după cum spune Sfântul Pavel, nimeni nu a 
ținut Legea, căci cu toţii erau sub blestem, iar pentru încălcările lor, s-a aflat o cale 
mai uşoară (ceea ce reprezintă în sine o dovadă puternică pentru faptul că nici un 
om nu poate să se îndrepteze prin Lege); profetul nu spune că dreptul prin Lege va 
fi viu, ci spune lămurit: prin credinţă .! pă 


“ Sf Ciprian al Cartaginei, The Treatises ofCyprian, în ed. cit., pp. 509-510. 

” 1dem, ibidem, p. 545. 

* Sf. loan Gură de Aur, Homilies on Galatians, Ephesians, Pulippians, Colossians, Thessalo- 
nians, Timothy, Titus and Philemon, III on Galatians, în ed. cit., p. 26. 

Sfântul Leon cel mare (t 461) scrie: „Aşa după cum raţiunea faptelor noastre este 
în credință, tot astfel puterea credinţei noastre stă în fapte." ” Într-altă parte, el îi 
îndeamnă pe creştini să se ţină bine în credinţa cea una, să nu se lase traşi într-o 
parte sau într-alta: „Pavăză neînfricată şi de temut este credinţa cea dreaptă şi ade- 
vărată, fără adăugire şi fără lipsă. [...] Staţi în unitatea credinţei, iubiţi frați, într-un 
neclintit cuget [...], căci fară de credinţă nu este sfinţenie, nu este curăţie, nu este 
viaţă: căci dreptul prin credinţă va fi viu [cf. Avacum 2:4], lar acela care prin amă- 
girea diavolului se îndepărtează de la credinţă, este mort, încă în viaţă fiind, căci, 
aşa după cum îndreptarea prin credinţă se dobândeşte, tot astfel şi viaţa veşnică 
prin credinţă se agoniseşte, după cum însuşi Domnul şi Mântuitorul nostru spune. 
lar viaţa veşnică aceasta este: să Te cunoască pe Tine, singurul Dumnezeu ade- 
vărat, şi pe lisus Hristos pe care L-ai trimis [loan 17:3]." % 


7. Sfârşitul stăpânirii celor puternici | Avacum 3:6, 12, 14] 


Profetul Avacum prevesteşte că stăpânirea puternicilor acestei lumi va fi zdrobită, 
iar puterea şi tăria acestora va secătui. De pildă, el scrie: Zguduie pământul! Şi cu 
privirea Lui aruncă spaima printre neamuri! Munţii cei din veac se desprind din 
locul lor, colinele străvechi se smeresc şi pier sub paşii veşniciei Sale [Avacum 
3:6]. De asemenea: Cu mânie Tu păşeşti pe pământ şi întru urgie Tu calci în 
picioare popoarele! [Avacum 3:12] Şi încă: Străpuns-ai cu săgețile Tale capul lui 
Faraon şi al celor care se năpusteau asupra mea ca să mă sfărâme, în strigăte de ve- 
selie, ca şi cum porneau să sfâşie pe cel nenorocit în adăpostul lor [Avacum 3:14]. 


Sfânta Casia, stareță în Constantinopol (cca 805) şi făcătoare de canoane, preia 
tema aceasta şi o valorifică într-un irmos din Sâmbăta mare: „Smerenia Ta cea 
dumnezeiască pe Cruce, mai înainte văzând-o Avacum, spăimântându-se, a grăit: 
Tu ai tăiat tăria celor puternici, Bunule, unindu-Te cu cei din iad, ca un Atot- 
puternic." $! 

8. Izbăvirea Unsului [Avacum 3:13] 


leşit-ai ca să zdrobeşti poporul Tău, ca să izbăveşti pe unsul Tău (gr. ton Christon 
soy) [Avacum 3:13]. 


5 Sf. Leon cel mare, Omilia X, în Nicene..., voi. XII, trad. pr. Charles Lett Feltoe, M.A., ed. 
Schaff & Wace, Eerdmans Pub. Co., Grand Rapids, MI, 1979, p. 121. 

“ Idem, Sermon, XXIV, p. 136. 

“ Triod, Sfânta şi marea zi Sâmbătă, Utrenie, cântarea a 4-a, irmos. 

Sfântul Chiril al Alexandriei afirmă: „Profetul Avacum a prevestit taina lui Hristos 
şi mântuirea venită prin EI, spunând: leşit-ai ca să zdrobeşti poporul Tău, ca să 
izbăveşti pe unsul Tău [Avacum 3:13]. 


În mod firesc, numele de Hristos nu se va referi strict numai la Emanuel, ci şi la 
toţi aceia care se vor fi uns cu harul Sfântului Duh. Căci cuvântul acesta provine de 
la numele acţiunii de a unge, iar cuvântul uns, de la faptul de a fi fost uns. [...] Însă 
este o mare deosebire între starea noastră şi slava şi preeminenta Mântuitorului 
nostru. Căci noi suntem slujitori, în vreme ce EI, prin fire, este Domn şi 
Dumnezeu, chiar dacă a fost printre noi şi în firea noastră, prin chenoza întrupării 
[...]. Aşadar se poate că şi alţii [...] să fi fost unşi; şi de bună seamă că aşa este, 
pentru că au trecut prin ungere, însă cu toate acestea Hristos singur este adevăratul 
Dumnezeu, Emanuel." % 


Într-o altă lucrare, Sfântul Chiril al Alexandriei explică mai departe că „mulţi sunt 
aceia care se numesc pe ei înşişi hristoşi, pentru că fost-au ei unşi cu Dumnezeu. 
Căci unii au fost unşi regi spre domnie, alții au fost unşi proroci spre prorocire, iar 
alții spre primirea izbăvirii prin Hristosul care este Mântuitorul tuturor - chiar şi 
noi înşine dobândim numele de creştini, ca unii ce suntem unşi prin puterea 
Sfântului Duh. [...] Cuvintele lui Avacum la noi se referă: leşit-ai [...] ca să 
izbăveşti pe unşii Tăi [Avacum 3:13]. Spune unşi, prin urmare este vorba despre 
mai mulți şi sunt numiţi astfel din pricina faptului că au fost unşi; dar EI, Cel ce 
este Dumnezeu Tatăl lui Hristos este Unul şi numai unul" %. 


Beda venerabilul ne aduce la cunoştinţă că „atât preoţii, cât şi regii sunt numiţi 
unşi, după Lege, fără îndoială prefigurându-L astfel pe Regele şi pe Marele Preot, 
Domnul şi Mântuitorul nostru; şi, ca prefigurare a Lui, unii ca aceştia erau unşi cu 
ulei materialnic. Şi nu doar ei, ci şi credincioşii din vremea noastră, care de aici se 
numesc creştini, adică unşi, de la Hristos - şi pe bună dreptate, căci ei se ung cu 
Sfântul şi marele Mir, primind prin aceasta pecetea darului Sfântului Duh, prin 
care se afierosesc. Profetul aceasta mărturiseşte când spune: leşit-ai spre mântuirea 
poporului Tău, ca să izbăveşti pe unşii Tăi [cf. Avacum 3:13 apud versiunea veche 
latinească]. Într-adevăr, spre mântuirea poporului Său a ieşit, spre a-i salva pe unşii 
Săi, căci pentru noi, făpturi omeneşti, şi pentru mântuirea noastră S-a pogorât El 


Sf. Chiril al Alexandriei, Letters 1-50, 1 to Priests, Deacons, fathers ofMonks and Solita- ries, 
în voi. The Fathers ofthe Church, 76, trad. John 1. McEnerney, CUA Press, Washington D.C., 
1987, pp. 19-20. 

* Idem, Commentary on the Gospel ofSaintLuke, 9:49, în ed. cit., p. 218. 

din ceruri, S-a întrupat spre a ne face pe noi, cei ce pe deplin ne-am uns şi ne-am 


tămăduit prin harul cel duhovnicesc, părtaşi întru sfânt numele Său" %*. 


Sfântul Cosma melodul, episcopul Maiumei (secolul al VII-lea), spune: „Înţe- 
legând prorocul venirea Ta cea mai de pe urmă, Hristoase, grăia: Auzit-am, Doa- 
mne, puterea Ta, că ai venit să mântuieşti pe toți unşii Tăi." Si 


lar Sfântul Teofan, descriind sentimentele profetului, subliniază: „Cu dumne- 

zeiască iconomia Ta, Hristoase, cunoscându-o Avacum, cu prevedere, cu frică a 

strigat către Tine: Venit-ai spre mântuirea poporului Tău, ca să mântuieşti pre unşii 
e. 66 

Tă." 


Epilog 


Cuvântul profetului: Ci eu voi tresălta de veselie în Domnul, bucura-mâ-voi de 
Dumnezeu, Mântuitorul meu! |Avacum 3:18] rezonează în Cântarea Maicii Dom- 
nului: Măreşte sufletul meu pe Domnul [Luca 1:46]. 


Venerabilul Beda notează că „în limba ebraică, lisus înseamnă mântuind sau mân- 
tuitor. Este lămurit acum că profetul cheamă numele Lui în mai multe situaţii. lar 
lucrurile acestea sunt cântate cu o mare dorinţă de a-L vedea: lar sufletul meu să se 
bucure de Domnul, să se veselească de mântuirea Lui |Psalm 34:8]. Sau: Se topeşte 
sufletul meu după mântuirea Ta [Psalm 118:81] Dar şi: bucura-mă-voi de Dumne- 
zeu, Mântuitorul meu! |Avacum 3:18] Şi mai cu seamă locul acesta: Dumnezeule, 
întru numele Tău mântuieşte-mă [Psalm 53:1]. Este de parcă profetul ar spune: Tu, 
Cel ce Te numeşti Mântuitor, fă să strălucească slava numelui Tău în mine, 


A . >» 7 
mântuindu-mă" %. 


Străluceşte pomenirea ta, proroace, răsfrângând raza cea luminoasă a grăirii tale de 
Dumnezeu şi a învăţăturii tale celei de taină şi a strălucirii, celor ce te cinstesc, 
Avacume prea fericite %. 


Sursa: 
http://doktorkineduke.blogspot.com/2014/09/sfproroc-avacum-viata-si-prorociile-in.html 





“ [Beda venerabilul, Homilies on the Gospels, 1:16, în ed. cit., pp. 160-161. 

* Penticostar, Duminica Cincizecimii, a Rusaliilor, Utrenie, canon, cântarea a 4-a, irmosul. 
“ Minei, 1 decembrie, Utrenie, canon, peasna a 4-a, irmos. 

“ Beda venerabilul, Homilies on the Gospels, 1:5, în ed. cit., pp. 49-50. 

* Minei, 2 decembrie, Sf. Pproroc Avacum, canon, Utrenie, cântarea a 9-a. 

Odată, el făcu o fiertură şi înmuie pâine într-un vas, zicând către cei din casă: 
- Eu mă duc departe şi, de voi zăbovi, voi să duceţi pâine secerătorilor. 


Acestea zicând, ieşi din casă şi 1 se arătă îngerul Domnului pe cale care îi zise: 
- Avacume, du prânzul pe care-l ai lui Daniil în Babilon, în groapa cu lei. 


ŞI apucându-l îngerul de creştet, îl ridică de părul capului şi îl duse în Babilon 
desupra gropii, la depărtare de 265 de stadii, şi strigă Avacum zicând: 
- Daniile, Daniile, primeşte prânzul pe care ţi l-a trimis ţie Dumnezeu. 


Iar Daniil zise: 
- Ţi-ai adus aminte, Dumnezeule, şi n-ai lăsat pe cei ce Te iubesc pe Tine. 


Și sculându-se Daniil mâncă. lar îngerul Domnului iarăşi îl duse pe Avacum la 
locul lui în pământul iudaic. 


ŞI prooroci şi despre întoarcerea poporului din Babilon, ca şi despre naşterea 
Domnului Hristos şi încetarea Legii celei Vechi, răposând cu 2 ani înainte de 
întoarcerea poporului din robie şi fiind îngropat în satul său. 


+pE+E+ 


Luminează, Dumnezeule, sufletele celor ce Te laudă pe Tine, cu rugăciunile 
cinstitului şi de Dumnezeu înţelepțitului Avacum, căruia cu dumnezeiască insu- 
flare i-ai luminat cugetul. (din Canonul Sfântului ce se citeşte la Utrenie) 


O, frumuseţea cea dumnezeiască şi cinstită a proorocului Avacum! Că acesta, vese- 
lindu-se împreună cu puterile îngereşti, se bucură, lăudând pe Dumnezeu în veci. 
(din Canonul Sfântului ce se citeşte la Utrenie) 


Toţi proorocii veselindu-se, se bucură de ziua ta cea plină de veselie, de Dumnezeu 
înţelepţite, împărtăşindu-se din bucuria şi dumnezeiasca ta mărire; cu care 
împreună rugându-te, scapă din nevoi pe cei ce te laudă pe tine. (din Canonul 
Sfântului ce se citeşte la Utrenie) 


Sursa: _https://sfintisiicoane.wordpress.com/20 1 1/12/01/sfantul-prooroc-avacum-2- 
decembrie/ 

Orthodoxwiki - Avacum 





Sfântul prooroc Avacum, al optulea din cei doisprezece profeţii mici, era din 
neamul lui Simeon, şi a profețit în jurul anului 650 î.Hr. 


Acesta a profețit distrugerea Templului din Ierusalim, robia babiloniană şi mai apoi 
întoarcerea celor robiţi din nou la pământurile natale. 


Pe timpul războiului cu babilonienii, [|prooroclprofet]]ul Avacum s-a retras în 
Arabia, unde a avut loc următoarea minune. În timp ce ducea de mâncare sece- 
rătorilor, acesta a fost răpit numaidecât de un înger al Domnului care l-a dus în 
Babilon la proorocul Daniel, care se afla în închisoare, flămând şi slăbit de puteri. 
Astfel, mâncarea ce era destinată inițial secerătorilor a potolit foamea profetului 
Daniel. 


La sfârşitul războiului cu babilonienii, proorocul Avacum s-a întors în ţinutul său 
natal unde a şi murit la adânci bătrâneți. 


Atât moaştele sale cât şi cele ale proorocului Miheia (prăznuit la 14 august) au fost 
găsite pe vremea împăratului Teodosie cel mare (prăznuit la 17 ianuarie). 

A patra odă din Canonul cel mare (,„Auzit-am, Doamne, auzul [glasul] Tău şi m- 
am temut”) îşi are originea în cartea proorocului Avacum 3, 2-19. 


Prăznuirea lui se face pe 2 decembrie. 
Imnografie 


Tropar, glasul al 2-lea: Prăznuind pomenirea proorocului Tău Avacum, Doamne, 
printr-însul Te rugăm, Doamne, mântuiește sufletele noastre! 


Condac, glasul al 8-lea: Cel ce ai strigat lumii de la amiază venirea lui Dumnezeu 
din Fecioară, Avacume de Dumnezeu grăitorule, şi auzirea străjii celei dumne- 
zeiești cu starea de faţă, de la îngerul purtător de lumină, învierea lui Hristos lumii 
ai vestit. Pentru aceasta cu veselie strigăm ţie: Bucură-te, frumusețea cea luminată 
a proorocilor! 


Iconografie 


Potrivit lui Dionisie din Furna (Erminia picturii bizantine, Sophia, Bucureşti, 2000, 
pp. 84, 92, 145, 192), Sfântul prooroc Avacum se zugrăvește ca un tânăr fără 
barbă, purtând în mână un înscris care spune: „Doamne, auzit-am de faima Ta și 
m-am temut de punerile Tale la cale...” (Avacum 3,2) sau, pentru proorocirea 
Naşterii Domnului, spune: „Dumnezeu vine din Teman |miazăzi] şi Cel Preaînalt 
din muntele Paran! [cel cu umbra deasă]” (Avacum 3,3). 

Bucură-te, Sfinte prorooc Avacum! 


tat, de tr ofal e AIa Da ao ata ed cai a aaa ata a ata 
E PA a a Dale ei aa 


Ar Dr dr dr Dr dr dr Dr dr dr de dr d De dr de Dr de Ar dr dr A dr drd 


